ΣΥΓΓΡΑΦΗ ΥΠΟΧΡΕΩΣΕΩΝ. Η παρούσα συγγραφή υποχρεώσεων αφορά την «Προμήθεια σκυροδέματος για τις ανάγκες του Δήμου». - PDF\nDownload "ΣΥΓΓΡΑΦΗ ΥΠΟΧΡΕΩΣΕΩΝ. Η παρούσα συγγραφή υποχρεώσεων αφορά την «Προμήθεια σκυροδέματος για τις ανάγκες του Δήμου»."\n1 ΕΛΛΗΝΙΚΗ ΔΗΜΟΚΡΑΤΙΑ ΝΟΜΟΣ ΑΤΤΙΚΗΣ ΔΗΜΟΣ ΣΑΛΑΜΙΝΑΣ.. Δ/ΝΣΗ ΤΕΧΝ. ΥΠΗΡΕΣΙΩΝ Προμήθεια σκυροδέματος για τις ανάγκες του Δήμου (ΣΑΤΑ) Π: 22 /2017 ΣΥΓΓΡΑΦΗ ΥΠΟΧΡΕΩΣΕΩΝ Άρθρο 1 ο Η παρούσα συγγραφή υποχρεώσεων αφορά την «Προμήθεια σκυροδέματος για τις ανάγκες του Δήμου». Άρθρο 2 ο Η παρούσα μελέτη αποτελείται από: 1. Τεχνική Έκθεση 2. Συγγραφή υποχρεώσεων 3. Τεχνικές προδιαγραφές Τιμολόγιο μελετης 4. Ενδεικτικό προϋπολογισμό 5. Προϋπολογισμό προσφοράς. Άρθρο 3 ο Η διενέργεια και η πραγματοποίηση της προμήθειας υπάγονται στις διατάξεις του Ν.4412/2016 άρθρο 118, του Ν.3463/ «Κύρωση του Κώδικα Δήμων και Κοινοτήτων», του Ν. 3861/2010 (Πρόγραμμα Διαύγεια) και του Ν. 3852/2010 (Πρόγραμμα Καλλικράτης), του Ν. 3548/07 (Πρόγραμμα Διαφάνειας). Η σχετική πίστωση έχει εγγραφεί στον υπό έγκριση προϋπολογισμό του Δήμου μας έτους 2017 με Κ.Α\n2 Άρθρο 4 ο Ο ανάδοχος της προμήθειας μετά την κατά νόμο έγκριση του αποτελέσματος, υποχρεούται να προσέλθει στο Δημοτικό Κατάστημα εντός είκοσι (20) ημερών για την υπογραφή της Σύμβασης. Άρθρο 5 ο Ο Δήμος διατηρεί το δικαίωμα να κηρύξει τον προμηθευτή έκπτωτο όταν λήξει ο συμβατικός χρόνος παράδοσης των υλικών. Στον προμηθευτή που κηρύσσεται έκπτωτος επιβάλλονται οι κυρώσεις όπως αυτές ορίζονται από τον Ν.4412/2016. Ο χρόνος εγγύησης μετά την πάροδο του οποίου ενεργείται οριστική παραλαβή της προμήθειας μετρούμενος από την ημερομηνία της προσωρινής παραλαβής θα καθοριστεί με την προσφορά των συμμετεχόντων. Άρθρο 6 ο Ο Δήμος διατηρεί το δικαίωμα να αποστέλλει δείγματα των ειδών για έλεγχο ποιότητας και προδιαγραφών στο χημείο του κράτους ή άλλα εγκεκριμένα ιδρύματα. Σε περίπτωση που τα είδη δεν πληρούν τις προδιαγραφές που έχουν τεθεί, ο Δήμος επιφυλάσσεται για κάθε νόμιμο δικαίωμά του απέναντι στον προμηθευτή ο οποίος υποχρεούται να αντικαταστήσει τα υστερούντα είδη με άλλα που καλύπτουν τις προδιαγραφές που έχουν τεθεί. Άρθρο 7 ο Ο προμηθευτής είναι υποχρεωμένος να λάβει τα κατάλληλα μέτρα για την μεταφορά και παράδοση των παραπάνω ειδών στο Δήμο Σαλαμίνος στις ποσότητες που θα καλύψουν τον ενδεικτικό προϋπολογισμό. Ο προμηθευτής δε μπορεί να αρνηθεί την παράδοση των υπό προμήθεια ειδών επικαλούμενος λόγους ανωτέρας βίας και δε μπορεί σε καμία περίπτωση να επικαλεστεί ευθύνες τρίτων (μεταφορέων κ.λ.π.) μέχρι την παράδοση των ειδών. Ο προμηθευτής είναι υποχρεωμένος να αντικαταστήσει την παραδοθείσα ποσότητα με άλλη, σύμφωνη με τις προδιαγραφές της μελέτης καθώς και να αποκαταστήσει οποιαδήποτε ζημιά, που τυχόν έχει προκληθεί από την παραπάνω αιτία. Σε περίπτωση ο Δήμος διατηρεί το δικαίωμα να κηρύξει τον ανάδοχο έκπτωτο και να αναζητήσει πάσα θετική ή αποθεματική ζημιά.\n3 Άρθρο 8 ο Ο ανάδοχος επιβαρύνεται με όλους τους φόρους, τα τέλη και όλες τις νόμιμες κρατήσεις καθώς και το κόστος μεταφοράς των εμπορευμάτων. Άρθρο 9 ο Κάθε προμηθευτής που επιθυμεί να λάβει μέρος στην διαδικασία απευθείας ανάθεσης, πρέπει να υποβάλλει μαζί με την προσφορά του τα ακόλουθα δικαιολογητικά: Φορολογική και Ασφαλιστική Ενημερότητα, Πιστοποιητικό του οικείου Επιμελητηρίου του τελευταίου εξαμήνου, καθώς και Υπεύθυνη Δήλωση ότι η επιχείρηση δεν εμπίπτει σε κανέναν από τους λόγους αποκλεισμού όπως αναφέρεται στο Ν.4412/2016 άρθρο 73. Η πληρωμή θα γίνεται όπως ορίζεται από τον Ν.4412/2016. Αρθρο 10 Σύναψη σύμβασης Η Οικονομική Επιτροπή του Δήμου εκδίδει την απόφαση κατακύρωσης, που συντάσσεται, κοινοποιείται και εκτελείται σύμφωνα με τα οριζόμενα στον Ν. 4412/2016 και στους Αναλυτικούς Όρους της Διακήρυξης, και στον καθοριζόμενο σε αυτή χρόνο ο Ανάδοχος θα πρέπει να προσέλθει για την υπογραφή της σύμβασης. Με την κοινοποίηση της ειδικής πρόσκλησης η σύμβαση θεωρείται ως συναφθείσα, το δε έγγραφο της σύμβασης που ακολουθεί έχει αποδεικτικό μόνο χαρακτήρα. Εάν ο ανάδοχος δεν προσέλθει να υπογράψει το συμφωνητικό, μέσα στην προθεσμία που ορίζεται στην ειδική πρόκληση, κηρύσσεται έκπτωτος και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά. Αν κανένας από τους προσφέροντες δεν προσέλθει για την υπογραφή του συμφωνητικού, η διαδικασία ανάθεσης ματαιώνεται. Παραλαβή του αντικειμένου της σύμβασης Ο χρόνος εκτέλεσης του αντικειμένου της σύμβασης ορίζεται από την υπογραφή του συμφωνητικού μέχρι το τέλος του έτους ή μέχρι εξαντλήσεως των προσφερόμενων υλικών. Η προμήθεια θα παραδοθεί αρχικά ύστερα από αίτηση του Αναδόχου στην Αποθήκη του Δήμου για τον ποιοτικό έλεγχο των υπό προμήθεια υλικών. Η παραλαβή των υλικών, η διαδικασία παραλαβής αυτών και η συγκρότηση της επιτροπής παραλαβής, γίνονται σύμφωνα με όσα καθορίζονται στις διατάξεις των άρθρων 206 έως 215 και 221 του Ν. 4412/2016. Η παραλαβή των υλικών γίνεται από επιτροπή παραλαβής που συγκροτείται. Κατά τη διαδικασία παραλαβής διενεργείται ο απαιτούμενος ποιοτικός και ποσοτικός\n4 έλεγχος, σύμφωνα με τα οριζόμενα στη σύμβαση και μπορεί να καλείται να παραστεί και ο προμηθευτής. Ο διαδικασία του ποιοτικού έλεγχου γίνεται με μακροσκοπική εξέταση. Έπειτα συντάσσεται από την επιτροπή παραλαβής πρωτόκολλο οριστικής παραλαβής ή απόρριψης μετά τη διενέργεια του μακροσκοπικού ελέγχου. Μετά την ολοκλήρωση της ως άνω διαδικασίας η επιτροπή παραλαβής μπορεί : α) να παραλάβει το υλικό β) να παραλάβει το υλικό με παρατηρήσεις λόγω αποκλίσεων από τις τεχνικές προδιαγραφές τις σύμβασης γ) να απορρίψει το υλικό Αν η επιτροπή παραλαβής παραλάβει το υλικό με παρατηρήσεις, αναφέρει στο σχετικό πρωτόκολλο τις αποκλίσεις που παρουσιάζει από τους όρους τις σύμβασης και διατυπώνει αιτιολογημένα τη γνώμη της για το ζήτημα αν το υλικό είναι κατάλληλο ή όχι για την χρήση που προορίζεται. Εφόσον κριθεί από την αρμόδια κατά περίπτωση υπηρεσία του φορέα που εκτελεί την σύμβαση, ότι οι παρεκκλίσεις του υλικού δεν επηρεάζουν την καταλληλότητα του μπορεί να χρησιμοποιηθεί, με αιτιολογημένη απόφαση του αποφαινόμενου οργάνου, ύστερα από γνωμοδότηση του αρμόδιου οργάνου, μπορεί να εγκριθεί η παραλαβή του υλικού με ή χωρίς έκπτωση επί της συμβατικής τιμή. Σε αντίθετη περίπτωση, εφόσον κριθεί από την αρμόδια κατά περίπτωση υπηρεσία του φορέα που εκτελεί την σύμβαση, ότι οι παρεκκλίσεις του υλικού επηρεάζουν την καταλληλότητα του και δεν μπορεί να χρησιμοποιηθεί, με αιτιολογημένη απόφαση του αποφαινόμενου οργάνου, ύστερα από γνωμοδότηση του αρμόδιου οργάνου, τι υλικό μπορεί να απορριφθεί. Τα πρωτόκολλα που συντάσσονται από τις επιτροπές παραλαβής κοινοποιούνται υποχρεωτικά και στον ανάδοχο. Αν η παραλαβή των υλικών και η σύνταξη του σχετικού πρωτοκόλλου δεν πραγματοποιηθεί από την επιτροπή παραλαβής μέσα στον οριζόμενο από την σύμβαση χρόνο, θεωρείται ότι η παραλαβή συντελέσθηκε αυτοδίκαια και εκδίδεται προ τούτο σχετική απόφαση του αρμοδίου αποφαινόμενου οργάνου, με βάση μόνο το θεωρημένο από την υπηρεσία που παραλαμβάνει τα υλικά αποδεικτικό προσκόμισης τούτων, σύμφωνα με την απόφαση αυτή η αποθήκη του φορέα εκδίδει δελτίο εισαγωγής του υλικού και εγγραφής του στο βιβλίο της, προκειμένου να πραγματοποιηθεί η πληρωμή του προμηθευτή. Η εγγυητική επιστολή καλής εκτέλεσης δεν επιστρέφεται πριν την ολοκλήρωση όλων των προβλεπόμενων από τη σύμβαση ελέγχων και τη σύνταξη των σχετικών πρωτοκόλλων. Οποιαδήποτε ενέργεια που έγινε από την αρχική επιτροπή παραλαβής, δεν λαμβάνεται υπόψη. Σε περίπτωση οριστικής απόρριψης ολόκληρου ή μέρους της συμβατικής ποσότητας των υλικών με απόφαση του αποφαινόμενου οργάνου, ύστερα από γνωμοδότηση της επιτροπής παραλαβής, μπορεί να εγκρίνεται αντικατάσταση των υπηρεσιών ή και των παραδοτέων αυτών με άλλα, που να είναι σύμφωνα με τους όρους της σύμβασης, μέσα σε τακτή προθεσμία που ορίζεται από την απόφαση αυτή. Αν η αντικατάσταση γίνεται μετά τη λήξη της συνολικής διάρκειας της σύμβασης, η προθεσμία που ορίζεται για την αντικατάσταση δεν μπορεί να είναι\n5 μεγαλύτερη του 1/2 του συμβατικού χρόνο, ο δε προμηθευτής θεωρείται ως εκπρόθεσμος και υπόκεινται στις προαναφερθείσες ποινικές ρήτρες, λόγω εκπρόθεσμης παράδοσης. Αν ο προμηθευτής δεν αντικαταστήσει τις υπηρεσίες ή και τα παραδοτέα που απορρίφθηκαν μέσα στη προθεσμία που του τάχθηκε και εφόσον έχει λήξει η συνολική διάρκειας, κηρύσσεται έκπτωτος και υπόκειται στις προβλεπόμενες κυρώσεις. Εγγύηση καλής εκτέλεσης. α) Η εγγύηση καλής εκτέλεσης ορίζεται σε ποσοστό πέντε τοις εκατό (5%) επί της αξίας της σύμβασης, εκτός Φ.Π.Α. και κατατίθεται πριν ή κατά την υπογραφή της σύμβασης. β) Η εγγύηση καλής εκτέλεσης καταπίπτει στην περίπτωση παράβασης των όρων της σύμβασης, όπως αυτή ειδικότερα ορίζει. γ) Η εγγυητική καλής εκτέλεσης επιστρέφεται μετά την οριστική παραλαβή των παρασχεθεισών υπηρεσιών και ύστερα από την εκκαθάριση των τυχόν απαιτήσεων από τους δύο συμβαλλόμενους. Εάν στο πρωτόκολλο παραλαβής αναφέρονται παρατηρήσεις ή υπάρχει εκπρόθεσμη παράδοση, η παραπάνω σταδιακή αποδέσμευση γίνεται μετά την αντιμετώπιση, κατά τα προβλεπόμενα, των παρατηρήσεων και του εκπροθέσμου. δ) Η εγγύηση καλής εκτέλεσης εκδίδεται από πιστωτικά ιδρύματα που λειτουργούν νόμιμα στα κράτη - μέλη της Ένωσης ή του Ευρωπαϊκού Οικονομικού Χώρου ή στα κράτη-μέρη της Συμφωνίας περί Δημοσίων Συμβάσεων, η οποία κυρώθηκε με το Ν. 2513/1997 και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Τ.Μ.Ε.Δ.Ε. ή να παρέχεται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Παρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφονται μετά τη λήξη τους στον υπέρ ου η εγγύηση οικονομικό φορέα. ε) Οι υπηρεσίες του δήμου επικοινωνούν με τους φορείς που έχουν εκδώσει τις εγγυητικές επιστολές προκειμένου να διαπιστωθεί η εγκυρότητά τους. Στην περίπτωση ένωσης προμηθευτών οι εγγυήσεις περιλαμβάνουν και τον όρο ότι η εγγύηση καλύπτει τις υποχρεώσεις όλων των μελών της ένωσης. Η εγγύηση καταπίπτει ολικά ή μερικά ΤΟΥΛΑΧΙΣΤΟ στις ακόλουθες περιπτώσεις: Εάν ο Ανάδοχος κυρηχθεί ΕΚΠΤΩΤΟΣ σύμφωνα με τις διατάξεις του Άρθρου 203 του Ν. 4412/2016 Εάν το υλικό παραδοθεί εκπρόθεσμα κατά τις διατάξεις του Άρθρου 207 του Ν. 4412/2016 Εάν κατά την παραλαβή του υλικού ή τμήμα του βρεθούν ότι δεν πληρούν τους όρους της συμφωνημένης σύμβασης και των τεχνικών προδιαγραφών\n6 και σχεδιαγραμμάτων και προκύψουν εργαστηριακοί ή άλλοι έλεγχοι από δευτεροβάθμια επιτροπή παραλαβής κατά την έννοια του άρθρου 208 του Ν. 4412/ Εάν στο πρωτόκολλο οριστικής και ποσοτικής παραλαβής αναφέρονται παρατηρήσεις ή υπάρχει εκπρόθεσμη παράδοση, η επιστροφή της εγγύησης καλής εκτέλεσης γίνεται μετά την αντιμετώπιση, κατά τα προβλεπόμενα, των παρατηρήσεων και του εκπρόθεσμου. 1.2 Η εγγύηση καλής εκτέλεσης αποδεσμεύεται σταδιακά, κατά το ποσό που αναλογεί στην αξία του μέρους της ποσότητας των αγαθών ή του τμήματος της υπηρεσίας που παραλήφθηκε οριστικά. Για την σταδιακή αποδέσμευσή της απαιτείται προηγούμενη γνωμοδότηση του αρμόδιου συλλογικού οργάνου. Εάν στο πρωτόκολλο παραλαβής αναφέρονται παρατηρήσεις ή υπάρχει εκπρόθεσμη παράδοση, η παραπάνω σταδιακή αποδέσμευση γίνεται μετά την αντιμετώπιση, κατά τα προβλεπόμενα, των παρατηρήσεων και του εκπρόθεσμου. Άρθρο 11 ο Η κατακύρωση του αποτελέσματος θα γίνει, με Συνοπτικό Διαγωνισμό με κρητίριο κατακύρωσης την χαμηλότερη προσφερόμενη τιμή. ΘΕΩΡΗΘΗΚΕ Σαλαμίνα 27 /06 /2017 Ο Δ/ντης Τ.Υ.Δ.Σ. Σαλαμίνα 26 /06 /2017 Ο Συντάξας ΝΙΚΟΛΑΟΣ ΚΡΙΤΣΙΚΗΣ Τοπ/φος Μηχ/κός (ΠΕ6) ΓΕΩΡΓΙΟΣ ΔΗΜΗΤΡΑΚΗΣ Πολ/κός Μηχ/κός Τ.Ε.


Από το 3ο Διεθνές Συνέδριο Γόρτυνας, «Εν Γορτύνη και Αρκαδία εγένετο…», «Το προσκύνημα ως τόπος συνάντησης ανθρώπων, λαών, θρησκειών, πολιτισμών», έκθεση φωτ. Νίκου Ψιλάκη. – Ιερά Μητρόπολις Γορτύνης και Αρκαδίας\nΑπό το 3ο Διεθνές Συνέδριο Γόρτυνας, «Εν Γορτύνη και Αρκαδία εγένετο…», «Το προσκύνημα ως τόπος συνάντησης ανθρώπων, λαών, θρησκειών, πολιτισμών», έκθεση φωτ. Νίκου Ψιλάκη.\nΚαι σε εικαστικό γεγονός εξελίχθηκε, παράλληλα με το επιστημονικό και το γενικότερο πολιτιστικό περιεχόμενό του, το 3ο Διεθνές Διεπιστημονικό Συνέδριο «Εν Γορτύνη και Αρκαδία εγένετο» που έχει ως κεντρικό θεματικό άξονα το προσκύνημα («Το προσκύνημα ως τόπος συνάντησης ανθρώπων, λαών θρησκειών, πολιτισμών»). Έργα αγιογραφίας, ζωγραφικής και φωτογραφίας θα εκτίθεται καθ’ όλη τη διάρκεια του συνεδρίου στο Πολιτιστικό Κέντρο της Ιεράς Μητροπόλεων Γορτύνης και Αρκαδίας, στις Μοίρες.\nΑγιογραφία: Εκτίθενται δέκα πρωτοποριακά έργα του γνωστού αγιογράφου κ. Παναγιώτη Μόσχου. Μεταξύ αυτών είναι μια κηρόχυτη εικόνα των Αγίων Παρθενίου και Ευμενίου, φιλοτεχνημένη με την τεχνική των πρώτων χριστιανικών χρόνων και που μας είναι γνωστή από εικόνες του Σινά. Εκτίθεται, επίσης, ένα έργο που απεικονίζει τον σπουδαίο Κρήτα αγιογράφο Μιχαήλ Δαμασκηνό κατά την ώρα που ζωγραφίζει μιαν εικόνα της Θεοτόκου. Ο κ. Μόσχος παρουσιάζει μια νέα αντίληψη για την ιερή τέχνη της εικόνας που αντλεί έμπνευση από τη μεγάλη βυζαντινή αγιογραφική παράδοση.\nΑ. Εκτίθενται δυο έργα του αειμνήστου Κρητικού ζωγράφου και αγιογράφου Δημήτρη Σαριδάκη, φιλοτεχνημένα κατά τις δεκαετίες του 1940 και 1950. Και στα δυο απεικονίζονται κρητικά προσκυνήματα, ξωκλήσια στα οποία προσέρχονται προσκυνητές. Τα έργα αυτά έχουν, εκτός από το εικαστικό, και ιδιαίτερο λαογραφικό ενδιαφέρον αφού διασώσει μνήμες από την Κρήτη μιας προγενέστερης εποχής.\nΒ. Στην έκθεση συμμετέχει συμβολικά με τέσσερα έργα του ο κ. Μανώλης Σαριδάκης. Πρόκειται για ενδεικτικά δείγματα της τελευταίας εικαστικής παραγωγής του που εμπνέεται από το φυσικό περιβάλλον και την ανθρώπινη οπτική του. Τα ονειρικά τοπία του αποκαλύπτουν ψυχικές παρορμήσεις και ιδιαίτερα τη σχέση του ανθρώπου με το ταξίδι.\nΜε τον γενικότερο τίτλο «Όλβιον φως» ο Νίκος Ψιλάκης εκθέτει 19 έργα της περιόδου 1983-2013. Είναι φωτογραφίες που προσεγγίζουν το φως, ιδιαίτερα το φως του νότου, όπως αυτό διαχέεται τόσο στους ιερούς χώρους, όσο και στον εσώτερο κόσμο των ανθρώπων. Σπηλαιώδεις ναοί, μικρά και μεγάλα προσκυνήματα, τόποι λατρείας και πίστης αποτυπώνονται σε συνάρτηση με τις ιδιαίτερες ιστορικές, θρησκευτικές και πολιτισμικές συνθήκες που προσέδωσαν την ιερότητα στο κρητικό τοπίο. Παράλληλα με τα ιερά καθιδρύματα ο κ. Ψιλάκης έχει αποτυπώσει μορφές παλαιών ασκητών, τοπικά έθιμα και συνήθειες.


Εθνικό καταφύγιο Ty Canol, Fishguard, Ουαλία\nΟνομασίες: Μέρος του North Pembrokeshire Woodlands SAC\nΚάτω: Ο νεολιθικός θάλαμος ταφών στο Pentre Ifan - πίσω είναι ο Ty Canol Woods.\nΤο Ty Canol είναι μέρος του μεγαλύτερου συγκροτήματος αρχαίων δασών στη Δυτική Ουαλία. Βρίσκεται σε μια περιοχή διάσημη για τους αρχαιολογικούς της χώρους. Δίπλα στο Ty Canol βρίσκεται το περίφημο Pentre Ifan Cromiech, ένα νεολιθικό Chambered Dolmen που θεωρείται ότι χρονολογείται από το 3.500 π.Χ. Είναι ενδιαφέρον να πιστεύουμε ότι η αρχαία δασώδης περιοχή του Ty Canol είναι του τύπου που περιβάλλει το Cromiech όταν χτίστηκε.\nΛόγω της λειχήνας του, το Ty Canol είναι πολύτιμο, με περισσότερα από 400 είδη να έχουν καταγραφεί εκεί, πολλά από αυτά είναι σπάνια. Οι λειχήνες είναι δύσκολο να οριστούν και είναι περίεργοι οργανισμοί που περιλαμβάνουν έναν μύκητα και (συνήθως) ένα άλγη που λειτουργεί σε μια συνεργασία που ωφελεί και τα δύο συστατικά.\nΤο site διαχειρίζεται η Natural Resources Wales (NRW) σε συνεργασία με την Αρχή Εθνικού Πάρκου Pembrokshire Coast.\nΠλέγμα Ref: SN089368\nΑπό το Fishguard πάρτε τον δρόμο A487 προς την κατεύθυνση του Cardigan μέχρι να φτάσετε στο σταυροδρόμι όπου το Nevern είναι αριστερά. Ωστόσο, εκεί θα πρέπει να στρίψετε δεξιά σε έναν μικρό δρόμο προς Cilgwyn.\nΜετά από περίπου 1 χιλιόμετρο (2/3 μίλια) στρίψτε δεξιά σε ένα μικρό χώρο στάθμευσης και, εάν ταξιδεύετε με αυτοκίνητο, πάρτε εκεί. Περπατήστε κάτω από την πίστα και στη συνέχεια στρίψτε δεξιά όταν έρθετε στα κτίρια και στη συνέχεια αντέξτε αριστερά πίσω τους και συνεχίστε κάτω από το δάσος.\nΣε αυτό το σημείο βρίσκεστε στο Pentre Ifan Woods, το οποίο αποτελεί μέρος του Εθνικού Πάρκου Pembrokeshire.\nΓια να φτάσετε στο δάσος Ty Canol αρκούδα προς τα αριστερά στη διασταύρωση T στο χαμηλότερο σημείο της γραμμής.\nΥπάρχουν καλές διαδρομές σε όλα τα δάση και το ρείκι, αλλά μερικά από αυτά είναι απότομα και μπορεί να είναι λασπώδη και ολισθηρά σε υγρό καιρό.\nΚάτω: Η κύρια είσοδος στο Ty Canol NNR - εικόνα Jeremy Bolwell, Wikipedia\nΔεν υπάρχουν διευκολύνσεις στο αποθεματικό εκτός από έναν πίνακα πληροφοριών ακριβώς μέσα στην πύλη εισόδου (που απεικονίζεται στα αριστερά).\nΗ υγρή δασική έκταση σε αυτόν τον ιστότοπο αποτελείται κυρίως από δέντρα βελανιδιάς, τέφρας και Downy Birch με ένα υποσύστημα Hazel, Holly, Honeysuckle και Bilberry.\nΑπό τις αρχές της άνοιξης υπάρχουν πολλά αγριολούλουδα για να δείτε, ξεκινώντας τον Φεβρουάριο με το Golden Saxifrage (Chrysosplenium oppositifolium), το οποίο πέφτει κάτω από υγρές όχθες κοντά στα πολυάριθμα υδάτινα ρεύματα που διατρέχουν αυτό το μέρος της δασικής έκτασης. Αργότερα εμφανίζονται οι Primroses (Primula vulgaris) , οι Βιολέτες Σκύλων (Viola riviniana) και οι Anemones Wood (Anemone nemerosa) ακολουθούμενες από το Ρολόι Δημαρχείου (Adoxa moschatellina) . Αυτό το μικροσκοπικό φυτό είναι δύσκολο να εντοπιστεί, αλλά τα λουλούδια σχηματίζουν μια δομή όπως μικροσκοπικά ρολόγια Big Ben.\nΤο Water Avens (Geum rivale) είναι ένα άλλο υπέροχο αγριολούλουδο που πρέπει να προσέξετε αυτή την εποχή του χρόνου.\nΠαρακάτω: Λειχήνες και βρύα σε δέντρα στο Ty Canol το χειμώνα\nΤο Ty Canol NNR είναι ένας από τους πιο σημαντικούς ιστότοπους στο Ηνωμένο Βασίλειο για λειχήνες, και τα δέντρα, οι εκτεθειμένοι βράχοι και οι βραχώδεις βράχοι που βρίσκονται στο αποθεματικό καλύπτονται μαζί τους. Έχουν εντοπιστεί περισσότερα από 400 είδη μέχρι στιγμής, συμπεριλαμβανομένων πολλών που είναι πολύ σπάνια - για παράδειγμα Usnea florida, η οποία αναπτύσσεται σε Sessile Oak (Quercus petraea) και Punctelia reddenda που αναπτύσσεται σε ποώδη κορμούς δέντρων και σε βράχους.\nΟι δασικές εκτάσεις σε αυτήν την περιοχή είναι επίσης καλά μέρη για να δείτε πουλιά, και πολλά τυπικά είδη δασικών εκτάσεων βρίσκονται στο Ty Canol, συμπεριλαμβανομένων των Chiffchaffs (Phylloscopus collybita) , του Redstarts (Phoenicurus phoenicurus) και του Wood Warblers (Phylloscopus sibilatrix) . Οι Sparrowhawks (Accipiter nisus) κυνηγούν εκεί και οι Buzzards (Buteo buteo) ακούγονται να κλαίνε από πάνω.\nΜια ποικιλία θηλαστικών - ασβοί, αλεπούδες, Polecats και το Dormouse (Muscardinus avellanarius) - ζουν σε δάση Ty Canol, όπως και οι βάτραχοι και οι νεότεροι στις υγρότερες περιοχές. Το Dormouse γίνεται σπάνιο, αλλά η δασώδης περιοχή με την προμήθεια φουντουκιών για να φάει αυτό το μικρό θηλαστικό και το Honeysuckle, το οποίο χρησιμοποιεί το φλοιό για να χτίσει τη φωλιά του, ταιριάζει πολύ καλά στο Doormouse.


Φρίντα Κάλο | «Πόδια, τι τα χρειάζομαι από τη στιγμή που έχω φτερά για να πετάξω;» - ΦΙΛΟΙ ΤΗΣ ΤΕΧΝΗΣ ΚΑΙ ΤΗΣ ΦΙΛΟΣΟΦΙΑΣ\nΦρίντα Κάλο | «Πόδια, τι τα χρειάζομαι από τη στιγμή που έχω φτερά για να πετάξω;»\n12 ρήσεις & η ζωή της σπουδαίας ζωγράφου που μετέτρεψε τον πόνο και την οργή της σε πηγή έμπνευσης, δημιουργώντας πίνακες με εκτυφλωτικά χρώματα, που καταχωρούνται στις πιο ανεξίτηλες εικόνες του 20ου αιώνα. (βίντεο)\nΜεξικάνα ζωγράφος και σύντροφος του κορυφαίου τοιχογράφου Ντιέγκο Ριβέρα, υπήρξε μια εκρηκτική, γοητευτική και συγχρόνως τραγική φιγούρα. Με ιδιαίτερα σοβαρά προβλήματα υγείας, τα οποία μετέτρεψε από πηγή πόνου σε πηγή έμπνευση και γοητείας, η Κάλο, δεν πτοήθηκε.\nΗ καθημερινή πραγματικότητά της, όμως, ήταν δυστυχώς τόσο οδυνηρή. Ήταν μόλις έξι ετών όταν προσβάλλεται από πολιομυελίτιδα. Το ένα της πόδι μένει πιο κοντό και πιο αδύνατο από το άλλο. Στα 18 της χρόνια, έχει ένα σοβαρό δυστύχημα σε τρόλεϊ όπου και τραυματίζεται. Ένα χερούλι της σκίζει την κοιλιά, παθαίνει πολλαπλά κατάγματα στη λεκάνη και στη σπονδυλική στήλη και το πόδι της συνθλίβεται. Από τότε υποβάλλεται συνολικά σε τριάντα πέντε εγχειρήσεις. Παρόλα αυτά η ζωή της από εκεί και πέρα είναι ένα μαρτύριο. Υποφέρει από τρομερούς πόνους και συνεχή κόπωση, εξαιτίας των οποίων μένει καθηλωμένη στο νοσοκομείο για μεγάλο χρονικό διάστημα.\nΤο εντυπωσιακό είναι ότι η Φρίντα Κάλο έμαθε να ζωγραφίζει κατά τη διάρκεια της ανάρρωσής της. Οι πίνακές της ιδιαίτεροι κι εντυπωσιακοί, τραβούν την προσοχή του Ριβέρα ο οποίος την παρακινεί να συνεχίσει.\n«Νομίζουν ότι ήμουν σουρεαλίστρια, αλλά δεν ήμουν. Δεν ζωγράφιζα όνειρα, ζωγράφιζα την πραγματικότητά μου.» έλεγε. Χρησιμοποιεί ένα στυλ αρκετά επηρεασμένο από τους πολιτισμούς που αναπτύχθηκαν στο Μεξικό. Έχει όμως επηρεαστεί αρκετά και από Ευρωπαικά ρεύματα στα οποία συμπεριλαμβάνονται ο ρεαλισμός, ο συμβολισμός και ο υπερρεαλισμός. Σχεδίαζε έντονες αυτοπροσωπογραφίες με ζωηρά χρώματα που σοκάρουν το θεατή και καταχωρούνται στις πιο ανεξίτηλες εικόνες του 20ου αιώνα. Όλος της ο πόνος, η οργή της από σωματικά και συναισθηματικά τραύματα διοχετευόταν στη ζωγραφική της. Έχοντας έντονο το στοιχείο της πλούσιας παράδοσης και το πρωτόγονο ύφος της μεξικανικής λαϊκής τέχνης, η Φρίντα παρουσιάζει πίνακες με εσωτερικά όργανα σε κοινή θέα, τοκετούς και αποβολές.\nΟ γάμος της με τον Ριβέρα ήταν εξαιρετικά θυελλώδης. Δυστυχώς, δεν μπορούσε να ζήσει τη χαρά της μητρότητας και αυτό την είχε επηρεάσει στα θέματα των έργων της. “Είμαι σε τέτοια κατάσταση θλίψης, που δεν μπορώ να ζωγραφίσω. Η κατάσταση με τον Ντιέγκο χειροτερεύει κάθε μέρα” γράφει η ζωγράφος στο ημερολόγιό της. Με τον σύζυγό της παντρεύτηκε το 1929, χώρισαν δέκα χρόνια αργότερα και ξαναπαντρεύτηκαν το 1941. Κάποτε είχε πει ότι υπήρξε θύμα δύο ατυχημάτων στη ζωή της. Το ένα ήταν αυτοκινητικό και το άλλο η γνωριμία της με τον Ριβέρα.\nΉταν στη δεκαετία του ’40 όταν αρχίζει να εκθέτει τα έργα της εκτός Μεξικού. Κατά τη διάρκεια της ζωής της ήταν κυρίως γνωστή ως γυναίκα του Ριβέρα και όχι ως ξεχωριστή καλλιτέχνης. Το 1938 ο Αντρέ Μπρετόν γνωρίζει την Κάλο και τον Ριβέρα ενώ βρίσκεται στο Μεξικό. Εντυπωσιάζεται από τη δουλειά της και την καλεί να πάρει μέρος στην έκθεση μαζί με άλλους σουρρεαλιστές ζωγράφους. Οργανώνει, λοιπόν, μια έκθεση προσωπικής της δουλειάς στο Παρίσι. Η Φρίντα τονίζει ότι οι πίνακές της δεν είναι όνειρα, αλλά η δική της πραγματικότητα.\nΣτη διάρκεια της ζωής της πραγματοποίησε τρεις μόνο εκθέσεις: στο Παρίσι, στη Νέα Υόρκη και την άνοιξη του 1953 πραγματοποιεί τη μοναδική έκθεσή της στο Μεξικό. Τα προβλήματα υγείας της δεν έχουν ξεπεραστεί. Δυστυχώς, βρίσκεται και πάλι σε κρίσιμη κατάσταση. Εμφανίζεται, λοιπόν, εκεί, σε ένα φορείο όπου και παραμένει όλο το βράδυ. Ο ακρωτηριασμός του ενός ποδιού της την ίδια χρονιά είναι αναπόφευκτος. Μετά από αυτό η ψυχολογία της καταρρέει και κάνει δύο απόπειρες αυτοκτονίας.\nΣτις 13 Ιουλίου του 1954 φεύγει από τη ζωή… Έφυγε απο τη ζωη μια εβδομάδα αφότου έκλεισε τα 47 της χρόνια. Ο Ντιέγκο Ριβέρα, το 1957 δωρίζει το “Γαλάζιο Σπίτι” της – όπου έζησε και εργάστηκε- στο Κογιοακάν (Coyoacán), στην Πόλη του Μεξικού, και λειτουργεί τώρα πια ως μουσείο. Στο ημερολόγιό της έγραφε ότι ο μόνος λόγος που την κρατούσε ζωντανή, ήταν ο Ντιέγκο και η ματαιοδοξία της, που την κάνει να νομίζει ότι μπορεί να του λείψει…\n«Στο τέλος της ημέρας, μπορούμε να αντέξουμε πολλά περισσότερα από ό, τι νομίζουμε ότι μπορούμε»\n«Μόνο ένα βουνό μπορεί να γνωρίζει τον πυρήνα ενός άλλου βουνού» «Ζωγραφίζω αυτοπροσωπογραφίες επειδή είμαι το άτομο που γνωρίζω καλύτερα»\n«Ζωγραφίζω λουλούδια που δεν θα πεθάνουν ποτέ.»\n«Γεννήθηκα σκύλα, γεννήθηκα ζωγράφος.»\n«Ο Diego ήταν πάντα: το παιδί μου, ο εραστής μου, το σύμπαν μου»\n«Τίποτα δεν είναι απόλυτο. Όλα αλλάζουν, κινούνται, τα πάντα περιστρέφονται, τα πάντα πετούν και φεύγουν μακριά»\n«Πίνω για να πνίξω τις πίκρες μου αλλά αυτές έμαθαν να κολυμπάνε.»\nΠηγές: klik ,Vanity Fair,Wikipedia\nPrevious Γιώργος Μαργαρίτης: «Έχω ένα σπιτάκι, το οποίο θα το δώσω σε οικογένεια με δυο παιδάκια για να μεγαλώσουν εκεί μέσα»\nNext Άντονι Χόπκινς: Γιορτάζει 45 χρόνια νηφαλιότητας – «Έπινα μέχρι θανάτου»


cinema: May 2009\nΟ Ντένης Ηλιάδης σκηνοθετεί το αμερικανικό σπλάτερ της χρονιάς ακολουθώντας τα χνάρια του Γουές Κρέιβεν\nΤου Δημητρη Mπουρα, Η ΚΑΘΗΜΕΡΙΝΗ, 31/5/2009\nΣτις αρχές της δεκαετίας του '70 τα αμερικανικά b movies του τρόμου άλλαξαν πορεία. Το γκόθικ, τα τέρατα και οι εφιάλτες της επιστημονικής φαντασίας των φτηνιάρικων παραγωγών των δεκαετιών του '50 και του '60 έφυγαν απ' τη μόδα. Το σκηνικό έγινε ρεαλιστικό και οι ταινίες πνίγηκαν στο αίμα. Το σπλάτερ, που ήρθε στο προσκήνιο με ορμή, ήταν κάτι σαν το πορνό. Μια «πορνογραφία», με ωμή αγριότητα και αρρωστημένη βία, που είχε ως βασικά θεματικά μοτίβα την εφηβεία μπροστά στην ενηλικίωση και το σεξ ως θανάσιμη παγίδα. Ο «Βιασμός στο τελευταίο σπίτι αριστερά» του πρωτοεμφανιζόμενου Γουές Κρέιβεν ήταν ένας μεγάλος σταθμός για τα b movies γιατί ανανέωσε τον κινηματογραφικό τρόμο. Προσφάτως, ο Αμερικανός Κρέιβεν εμπιστεύτηκε το εμβληματικό έργο της τρυφερής σκηνοθετικής του ηλικίας σε έναν ταλαντούχο συμπατριώτη μας για ένα ριμέικ, με στόχο το σημερινό κοινό. Ο Ντένης Ηλιάδης, του ελληνικού «Hardcore», τον δικαίωσε. Δούλεψε αθόρυβα και έζησε το αμερικανικό όνειρό του: το «Τελευταίο σπίτι αριστερά» βρέθηκε στις πρώτες θέσεις του αμερικανικού μποξ όφις.\nΗ πλοκή και στις δύο ταινίες είναι πάνω κάτω η ίδια: δυο έφηβες απάγονται από μια «οικογένεια» βιαστών και δολοφόνων και μεταφέρονται σε ένα δάσος. Η μία δολοφονείται. Η άλλη βιάζεται και κατόπιν πυροβολείται. Οι δολοφόνοι ζητούν καταφύγιο σε ένα σπίτι στην καρδιά του δάσους. Συμπτωματικά (ή χάριν θείας δίκης;) μπαίνουν στο εξοχικό των γονιών της κοπέλας που βιάστηκε. Ακολουθεί ένα θέαμα για δυνατά νεύρα και, κυρίως, για γερά στομάχια.\nΗ απώλεια της παρθενίας\nΑπίστευτο αλλά αληθινό. Πηγή έμπνευσης για τον Κρέιβεν ήταν ο Ινγκμαρ Μπέργκμαν και η χριστιανική τραγωδία του «Η πηγή των παρθένων», όπου ένας πατέρας εκδικείται τους βιαστές και δολοφόνους της κόρης του. Ο Μπέργκμαν τοποθετεί τον άνθρωπο απέναντι στο απόλυτο Κακό και κάτω από το άγρυπνο μάτι του Θεού που στο τέλος θα φέρει την κάθαρση. Ο Κρέιβεν, που δεν νοιάζεται για τη μεταφυσική και το βάθος της μπεργκμανικής σκέψης, έφτιαξε μια φάρσα τρόμου γύρω από τη σεξουαλική απελευθέρωση ανασύροντας από τον βυθό της «Πηγής των παρθένων» το κουκούλι του παραμυθιού της Κοκκινοσκουφίτσας και του κακού λύκου.\nΟ εφιάλτης για την ηρωίδα του, την έφηβη Μαρί Κόλινγουντ που ανακαλύπτει με χαρά πως έφτασε η ώρα για να γίνει γυναίκα, έρχεται ξαφνικά, σαν κεραυνοβόλος έρωτας. Η επιπόλαιη Μαρί παρασύρεται από μια «περπατημένη» φίλη της σε μια βρώμικη γειτονιά της πόλης. Τα δυο ανέμελα κορίτσια ψάχνουν λίγο «χόρτο» και πέφτουν στα χέρια κυνικών κακοποιών. Ο εφιάλτης κλιμακώνεται σε ένα διπλανό δάσος όπου ο κακός λύκος, ο δραπέτης Κρουγκ Στίλο, εξευτελίζει σεξουαλικά και κακοποιεί θανάσιμα τις δυο κοπέλες. Ο Κρουγκ είναι μια μπουφονική και δολοφονική φιγούρα ενός πατέρα. Είναι ο κινηματογραφικός πρόγονος του Φρέντι Κρούγκερ που καταστρέφει τη γαλήνη της παιδικής ψυχής στον «Εφιάλτη στον δρόμο με τις λεύκες» (η ταινία που έκανε διάσημο τον Κρέιβεν στη δεκαετία του '80). Ο «Βιασμός στο τελευταίο σπίτι αριστερά» προβλήθηκε με επιτυχία το 1972. Την ίδια χρονιά το «Βαθύ λαρύγγι» πήρε διαστάσεις φαινομένου: η σκληρή πορνογραφία βγήκε από σκοτεινά υπόγεια και δημιούργησε ουρές στα ταμεία των μέινστριμ αιθουσών προκαλώντας ποικίλες αντιδράσεις. Η σύμπτωση είναι εύγλωττη για τα νέα ήθη.\nΗ απώλεια της οικογένειας\nΣτον Κρέιβεν η ατμόσφαιρα του σπλάτερ είναι ψυχεδελική και οι καταστάσεις γκροτέσκ σε σημείο φάρσας. Σε αντίθεση με το πρωτότυπο, στο ριμέικ του Ηλιάδη όλα είναι ζοφερά, χωρίς ίχνος χιούμορ για να υπονομεύσει τη ρεαλιστική βία. (Είναι ενδεικτικό ότι παραλείφθηκαν όλες οι σκηνές της πρώτης ταινίας με πρωταγωνιστές δύο πανίβλακες αστυνόμους που θυμίζουν κωμικούς χαρακτήρες του βωβού κινηματογράφου.)\nΗ ιστορία που αφηγείται ο Ηλιάδης είναι μηδενιστική και περιστρέφεται γύρω από την κακοποίηση και την απώλεια του παιδιού. Η οικογένεια είναι μια κόλαση και η ταινία τρόμου αποκτάει διαστάσεις μιας βιβλικής αλληγορίας γύρω από την κάθαρση. Ο καλός πατέρας, παλεύει ολονυχτίς απέναντι στο Κακό στη διάρκεια μιας δυνατής νεροποντής. Το πρωί συνθλίβει το φίδι στο κεφάλι και μαζεύει τα τραυματισμένα μέλη της οικογένειας σε μια βάρκα, εγκαταλείποντας τον παράδεισο που είχε γίνει κόλαση, προ πολλού.\nΤο τελευταίο σπίτι αριστερά (The Last House On The Left, 2009)\nΟ Ντένης Ηλιάδης σκηνοθετεί το ριμέικ την ομότιτλης ταινίας του γκουρού του τρόμου Γουές. Μια έφηβη, που η οικογένειά της φέρει βαρέως τον χαμό ενός παιδιού, απάγεται από δολοφόνους. Ο αρχηγός τους είναι πατέρας ενός συνεσταλμένου εφήβου που αναζητά διέξοδο διαφυγής. (Προβάλλεται στις αίθουσες).\nΒιασμός στο τελευταίο σπίτι αριστερά (The Last House On The Left, 1972)\nΗ πρωτότυπη ταινία του Κρέιβεν άνοιξε τους ορίζοντες του σπλάτερ στα αμερικάνικα b-movies σε μια εποχή όπου η κινηματογραφική βιομηχανία ανοιγόταν στη σεξουαλική απελευθέρωση, είτε κριτικάροντας τον πουριτανισμό, είτε καλλιεργώντας ανασφάλειες. (Σε dvd στα βιντεοκλάμπ ή στο Διαδίκτυο).\nΗ πηγή των παρθένων (Jungfruk�llan, 1958)\nΗ ασπρόμαυρη ταινία του Ινγκμαρ Μπέργκμαν που ενέπνευσε τον Κρέιβεν για να γράψει και να σκηνοθετήσει τον «Βιασμό στο τελευταίο σπίτι αριστερά». Μια αθώα κοπέλα βιάζεται από τρεις άξεστους βοσκούς. Ο πατέρας της αυτοδικεί και στη συνέχεια ζητεί συγγνώμη από τον Θεό. Η παράκλησή του εισακούεται: στη θέση που βρίσκεται το άψυχο κορμί της βιασμένης παρθένας αναβλύζει το νερό μιας πηγής (Σε dvd, σε μια προσεγμένη έκδοση από την Προοπτική).\nH εφηβική πορνεία με ακραίο ρεαλισμό και στυλ στην Αθήνα του λάιφσταϊλ και του νεοπλουτισμού. Η ελληνική ταινία που έγινε το εφαλτήριο του πρωτοεμφανιζόμενου Ηλιάδη για το Χόλιγουντ. (Σε dvd από την Odeon).\nLabels: Ηλιάδης Ντένης, Μπέργκμαν Ινγκμαρ\nΠερισσότερα από 850 βιντεοκλάμπ έβαλαν λουκέτο μέσα σε επτά μήνες\nΤου Δημητρη Pηγοπουλου, Η ΚΑΘΗΜΕΡΙΝΗ, 31/5/2009\nΥπάρχει μια κατηγορία Ελλήνων που δεν περίμενε την οικονομική κρίση για να τα βάψει μαύρα. Και ακόμα χειρότερα: υπάρχει μια κατηγορία Ελλήνων που δεν μπορούν να ελπίζουν σε ανάκαμψη ούτε μετά το τέλος της ύφεσης, όποτε κι αν έρθει αυτό. Είναι όσοι απασχολούνται με τον ένα ή τον άλλο τρόπο στην ευρύτερη αγορά παραγωγής, διανομής, εκμετάλλευσης και ενοικίασης κινηματογραφικών προϊόντων.\nΑπό τον περασμένο Νοέμβριο περισσότερα από 850 βιντεοκλάμπ έβαλαν λουκέτο, σε σύνολο 2.500 σε όλη τη χώρα. Σε διάστημα λίγων μηνών αποψιλώθηκε το 1/3 των σημείων ενοικίασης και πώλησης dvd. Ο ρυθμός είναι δραματικά καταιγιστικός και, δυστυχώς, δεν είναι το μοναδικό ανησυχητικό σημάδι στον ορίζοντα. Διαστάσεις πανωλεθρίας έχει λάβει η κρίση στα αυτόματα σημεία ενοικίασης. Σε ομαδικές απολύσεις εργαζομένων προχώρησαν πρόσφατα μεγάλες εταιρείες διανομής dvd στην Αθήνα, ενώ τρεις εξ αυτών (σε σύνολο 11, πανελλαδικά) έκλεισαν. Το ντόμινο της κρίσης του dvd ξεσπάει ορμητικά και επηρεάζει κάθε μικρό ή μεγάλο κομμάτι της αλυσίδας. Καθόλου περίεργο, αν αναλογιστεί κανείς ότι τα έσοδα από τη διάθεση ταινιών για ενοικίαση στα βιντεοκλάμπ αντιπροσώπευε το 70% των κερδών των κινηματογραφικών εταιρειών, ανεξάρτητων ή πολυεθνικών. Σήμερα, που τα κέρδη συρρικνώνονται, επιστρατεύονται οι απολύσεις.\nΗ κρίση του dvd είναι το πρώτο μεγάλο θύμα της ανεξέλεγκτης πειρατείας κινηματογραφικών ταινιών στο Ιντερνετ. Κι αν τα μαζικά λουκέτα του 2009 φέρνουν στο μυαλό τις αρχές της δεκαετίας του ’90, όταν τα συνοικιακά βιντεοκλάμπ έκλειναν το ένα μετά το άλλο χτυπημένα από την εισβολή της ιδιωτικής τηλεόρασης, οι ομοιότητες σταματάνε μόνο στους αριθμούς. Αναλύοντας τα ποιοτικά χαρακτηριστικά της τωρινής κρίσης, συνειδητοποιεί κάποιος πως το dvd σαν προϊόν προς ενοικίαση είναι ουσιαστικά ένα «τελειωμένο» προϊόν. Μιλάμε για το πολύ ειδικό περιβάλλον του 2009, με τις περισσότερες «νέες» ταινίες των βιντεοκλάμπ να διατίθενται ήδη μήνες νωρίτερα από τους σχετικούς ιστότοπους του Διαδικτύου.\nΗ αγορά βουλιάζει\nΟ κ. Ανδρέας Κονταράκης είναι 26 χρόνια στην αγορά των βιντεοκλάμπ, εκπροσωπεί μεγάλη αλυσίδα του χώρου και διαβεβαιώνει ότι αυτό που συμβαίνει σήμερα δεν έχει προηγούμενο. Ξεκαθαρίζει εξαρχής ότι η σημερινή κρίση δεν έχει καμία απολύτως σχέση με το αρνητικό οικονομικό περιβάλλον. «Εμείς σε περιόδους ύφεσης ήμασταν πάντα στην πλευρά των κερδισμένων. Γιατί το dvd είναι ένα φθηνό είδος οικιακής ψυχαγωγίας». Και τώρα; «Αν δεν παρθούν άμεσα μέτρα κατά της online πειρατείας, όπως συνέβη πριν από λίγες εβδομάδες στη Γαλλία, δεν θα μείνει τίποτα όρθιο. Μια ολόκληρη αγορά βουλιάζει», προειδοποιεί και δεν εννοεί τα στενά όρια της συντεχνίας του. Μιλάει για τις εταιρείες που απολύουν κόσμο, μιλάει για την πτώση των εισιτηρίων στα μούλτιπλεξ και όχι μόνο.\n«Ξέρετε, ο ανώνυμος χρήστης του Ιντερνετ που κατεβάζει ταινίες στο σπίτι του έχει την ψευδαίσθηση ότι το θύμα αυτής της ιστορίας είναι οι μεγάλες πολυεθνικές. Δεν υπάρχει μεγαλύτερο λάθος απ’ αυτό. Οι πολυεθνικές, τα μεγάλα στούντιο βρίσκουν τρόπους να βγαίνουν σχεδόν αλώβητες, επιβιώνουν μια χαρά. Αυτό μας έδειξε η κρίση των δισκογραφικών, το ίδιο βλέπουμε να συμβαίνει σήμερα στις εταιρείες που διαχειρίζονται κινηματογραφικά προϊόντα. Το πολύ πολύ να απολύσουν εργαζομένους».\nΑυτό δηλαδή που γίνεται σήμερα στην Ελλάδα. Κατά μέσον όρο ένα ελληνικό βιντεοκλάμπ απασχολεί 3,5 εργαζόμενους. Σε πολλές περιπτώσεις πρόκειται για οικογενειακές επιχειρήσεις. Αν κάνετε τον πολλαπλασιασμό, θα διαπιστώσετε ότι από τον Νοέμβριο και μετά έμειναν άνεργοι 2.975 άνθρωποι, επιχειρηματίες και υπάλληλοι. «Το δράμα είναι ότι τουλάχιστον ως προς τους επιχειρηματίες έχουμε συνήθως ανθρώπους μεγαλύτερους των 50 ετών και οι οποίοι καλούνται σήμερα να κάνουν τι;» αναρωτιέται ο κ. Κονταράκης.\nΗ Γαλλία παίρνει μέτρα\nΑλλά, τι έκανε η Γαλλία που δεν κάνουν η Ελλάδα και οι άλλες ευρωπαϊκές χώρες. Οπως όλα δείχνουν, η Γαλλία θα γίνει σύντομα η πρώτη ευρωπαϊκή χώρα που θα ποινικοποιήσει το παράνομο «κατέβασμα» μουσικής και ταινιών από το Διαδίκτυο με κίνδυνο διακοπής της σύνδεσης του ιδιώτη σε περίπτωση υποτροπής. Η Γαλλική Εθνοσυνέλευση ενέκρινε το σχέδιο νόμου που εμπνεύστηκε ο ίδιος ο πρόεδρος Σαρκοζί και σύμφωνα με το οποίο από το ερχόμενο φθινόπωρο όσοι επιδίδονται στο «κατέβασμα» ταινιών και μουσικής από το Διαδίκτυο, θα αρχίσουν να λαμβάνουν ταχυδρομικώς τις πρώτες προειδοποιήσεις από το νέο θεσμικό όργανο, την Ανώτατη Αρχή για τη Διάδοση των Εργων και την Προστασία των Πνευματικών Δικαιωμάτων στο Ιντερνετ (Hadopi), που συστήνεται άμεσα.\nΣε περίπτωση υποτροπής, οι πρώτες διακοπές στη διαδικτυακή σύνδεση θα ξεκινήσουν από το 2010, με τους «πειρατές» όμως να συνεχίζουν να πληρώνουν τη συνδρομή τους, πράγμα που θα συνιστά μια «διπλή ποινή» για τους καταναλωτές, όπως καταγγέλλει η αντιπολίτευση.\nΑνάλογες προτάσεις επεξεργάζεται και η βρετανική κυβέρνηση. Το προσχέδιο, προβλέπει, ανάμεσα σε άλλα, ότι οι πάροχοι διαδικτυακών συνδέσεων και υπηρεσιών οφείλουν να ελέγχουν τους χρήστες τους.\nΤο παράνομο εμπόριο στο δρόμο\nΑλλος μεγάλος μπελάς για τα βιντεοκλάμπ είναι τα πειρατικά dvd που συνήθως διατίθενται στους δρόμους από οικονομικούς μετανάστες. «Τα πουλάνε έξω από τα μαγαζιά μας», λέει αποκαρδιωμένος ένας ιδιοκτήτης βιντεοκλάμπ της οδού Αχαρνών. Υπολογίζεται ότι μόνο το 2005 το ελληνικό Δημόσιο έχασε πάνω από 15,7 εκατ. ευρώ από φόρους επί κερδών και ΦΠΑ. Το κάπως αστείο είναι ότι και αυτή η παράδοξη αγορά πλήττεται εξίσου από την online πειρατεία. Oταν μπορείς να κατεβάσεις δωρεάν μια ταινία στη θαλπωρή του σπιτιού σου και τα τρία ευρώ είναι πολλά.\nΤο παράνομο εμπόριο πειρατικών dvd έχει τις ρίζες του σε πολύ καλά οργανωμένα κυκλώματα οικονομικού εγκλήματος. Αυτό που δείχνει εντυπωσιακό είναι η ανικανότητα της Ελληνικής Αστυνομίας να περιορίσει γενικά το παρεμπόριο. Αυτό που βλέπεις στους δρόμους της Αθήνας είναι εκφοβιστικές περιπολίες και πανικόβλητους μετανάστες με τη πραμάτεια επ’ ώμου να σκορπίζουν τρέχοντας στα στενά. Μια επαναλαμβανόμενη εικόνα στα όρια της ιλαροτραγωδίας. «Εμείς δεν ζητάμε να συλλαμβάνονται οι άνθρωποι αυτοί», σημειώνει ο κ. Κονταράκης. «Αλλά εδώ που έχουμε φτάσει, ούτε καν κατάσχεται το παράνομο εμπόρευμα».\nΣύμφωνα με έκθεση της RAND Corpοration (Research and Development), η πειρατεία ταινιών μπορεί σε μερικές περιπτώσεις να αποδειχθεί πιο επικερδής και από το λαθρεμπόριο ναρκωτικών: ένα πειρατικό dvd στη Μαλαισία κοστίζει 70 σεντς και μπορεί να πωληθεί μέχρι και 10 φορές ακριβότερα στους δρόμους του Λονδίνου.\nΣτα στέκια των μεταναστών\nΟταν η online πειρατεία έκανε την εμφάνισή της στην Ελλάδα, τα βίντεο κλαμπ που αισθάνθηκαν λιγότερο τις επιπτώσεις της επερχόμενης κρίσης ήταν τα βίντεο κλαμπ σε συνοικίες της Αθήνας με σημαντικό μεταναστευτικό πληθυσμό. Η εξοικείωση με την ελληνική γλώσσα και η χαμηλή τιμή ενοικίασης διαμόρφωσαν ένα ελκυστικό πακέτο οικιακής ψυχαγωγίας. «Ναι, αυτό συνέβαινε πριν από λίγα χρόνια», θυμάται ένας ιδιοκτήτης βίντεο κλαμπ στην περιοχή του Αγίου Παντελεήμονα. «Οχι πια. Σήμερα ο μετανάστης που είναι σε θέση να διαβάσει ελληνικούς υπότιτλους μπορεί σίγουρα να κατεβάσει ταινίες από το Ιντερνετ κι αν δεν μπορεί ο ίδιος, μπορεί κατά πάσα πιθανότητα ένας φίλος του. Αυτό που βλέπουμε σήμερα είναι παρέες νέων παιδιών να μπαίνουν στα μαγαζιά μας να “τσεκάρουν” καινούργιους τίτλους και να επιστρέφουν σπίτι τους για να τους “κατεβάσουν”. Μας χρησιμοποιούν δηλαδή ως οργανωμένες πηγές ενημέρωσης. Αλλά αυτό δεν έχει σχέση με τους μετανάστες. Το κάνουν εξίσου και οι Ελληνες».\nΔίπλα στα «κανονικά» βίντεο κλαμπ επιβιώνει κι ένα υβρίδιο, ανάμεσα σε call center και σημείο ενοικίασης dvd που απευθύνονται αποκλειστικά σε μετανάστες. Πρόκειται για συνοικιακά μαγαζιά συγκεκριμένης εθνικής ταυτότητας που «πουλάνε» οικονομικές κλήσεις στην πατρίδα αλλά και νοικιάζουν σημαντικό αριθμό οπτικοακουστικού υλικού, επίσης από την πατρίδα. Ταινίες, αθλητικά γεγονότα που δεν πρόκειται να βρουν ποτέ στην Ελλάδα. Τα μαγαζιά είναι συνήθως και στέκια, ένα είδος καφενείου που περνάει κανείς την ώρα του. Ρωτάμε τον πωλητή από το Μπαγκλαντές πώς πάνε οι δουλειές και δείχνει ευχαριστημένος. Συνεννοούμαστε περισσότερο με νοήματα, την ίδια ώρα που η υπόλοιπη παρέα κάνει «χαβαλέ» για την ξαφνική δημοσιότητα. Δεν είναι δύσκολο να φανταστεί κανείς την καθημερινότητα αυτών των ανθρώπων όπως και τη θέση της τεχνολογίας στις όχι εύκολα ζωές τους. Ντρέπομαι να τους ρωτήσω αν «κατεβάζουν» ταινίες από το Ιντερνετ αν και δεν θα με αιφνιδίαζε καμιά απάντηση.\nLabels: Online πειρατεία, Βιντεοκλάμπ\nΟ Νίκος Παναγιωτόπουλος κάνει ταινία «Τα οπωροφόρα της Αθήνας»\nΟ Καρπουζοκέφαλος και τα αμέτρητα... φρούτα της Αθήνας\nTA NEA: Σάββατο 30 Μαΐου 2009\nΚΙ ΟΜΩΣ, Η ΑΘΗΝΑ ΠΑΡΑΓΕΙ... ΦΡΟΥΤΑ ΚΑΘΕ ΛΟΓΗΣ. ΤΑ ΔΟΚΙΜΑΖΕΙ ΕΝΑΣ ΚΑΡΠΟΥΖΟΚΕΦΑΛΟΣ, ΠΟΥ ΠΕΡΑ ΚΑΙ ΕΞΩ ΑΠΟ ΣΥΜΒΑΣΕΙΣ, ΣΚΟΡΠΑΕΙ ΕΥΦΟΡΙΑ, ΓΕΛΙΟ, ΣΥΓΚΙΝΗΣΗ ΣΤΗ 14ηΤΑΙΝΙΑ ΤΟΥ ΝΙΚΟΥ ΠΑΝΑΓΙΩΤΟΠΟΥΛΟΥ, ΜΕ ΤΟΝ ΝΙΚΟ ΚΟΥΡΗ ΚΑΙ ΤΟΝ ΛΕΥΤΕΡΗ ΒΟΓΙΑΤΖΗ- ΜΕΤΑΦΟΡΑ ΤΩΝ «ΟΠΩΡΟΦΟΡΩΝ ΤΗΣ ΑΘΗΝΑΣ» ΤΟΥ ΣΩΤΗΡΗ ΔΗΜΗΤΡΙΟΥ\nΑπελευθερωμένος από συμβάσεις σαν τον Καρπουζοκέφαλο, τον ήρωα του νέου του φιλμ, ο Νίκος Παναγιωτόπουλος τηρεί την υπόσχεσή του «κάθε χρόνο θα γυρίζω μια ταινία», και σκηνοθετεί τη 14η ταινία του, μεταφορά στην οθόνη του βιβλίου του Σωτήρη Δημητρίου «Τα οπωροφόρα της Αθήνας». «Δεν είμαι κανένα τέρας δημιουργικότητας, αν σκεφτείς ότι ο Τζον Φορντ έχει γυρίσει 144 ταινίες, ο Ζαν Λικ Γκοντάρ 61, ο Ρομπέρτο Ροσελίνι 51, ο Ίνγκμαρ Μπέργκμαν 44, ο Τζον Χιούστον 40, ο Λουί Μπουνιουέλ 31, ο Φεντερίκο Φελίνι 24 και πάει λέγοντας, επομένως οι 14 δικές μου, μάλλον έναν ράθυμο σκηνοθέτη δείχνουν!», δηλώνει γι΄ αυτή την παραγωγική εμμονή του.\nΣε αντίθεση με πολλούς σκηνοθέτες για τους οποίους η περίοδος των γυρισμάτων μιας ταινίας είναι «εφιαλτική», για τον Νίκο Παναγιωτόπουλο είναι χαρά Θεού: «Όταν αρχίζω μια ταινία δεν θέλω με τίποτα να τελειώσει, δεν την αντιμετωπίζω σαν καταναγκαστικά έργα, μπορώ να πηγαίνω κάθε μέρα στο γύρισμα μιας ταινίας, όπως άλλοι πάνε κάθε μέρα στη δουλειά τους, όπως οι ζωγράφοι πάνε κάθε μέρα στο ατελιέ τους, όπως οι συγγραφείς κάθονται κάθε μέρα στο γραφείο τους μπροστά σε μία άσπρη κόλλα χαρτί».\nΘέλοντας «Τα οπωροφόρα της Αθήνας» να βγάζουν «ευφορία, γέλιο, συγκίνηση», και οπλισμένος, με γερούς συνεργάτες- στις ερμηνείες με τους Νίκο Κουρή, Λευτέρη Βογιάτζη, Αλεξία Καλτσίκη, στη μουσική με τον Σταμάτη Κραουνάκη, στη φωτογραφία με τον Γιώργο Φρέντζο και στα κοστούμια με τη Μαριάννα Σπανουδάκη- ο Νίκος Παναγιωτόπουλος σκηνοθετεί το φινάλε μιας τριλογίας του και μας εξηγεί: «Η Αθήνα είναι το ιδανικό πλατό, είναι η πόλη μου, την αγαπώ και μ΄ αρέσει να την κινηματογραφώ, όπως μερικοί κινηματογραφούν συνέχεια τα παιδιά τους, τη γυναίκα τους ή τη γάτα τους, έτσι είμαι και γω μανιακός με την Αθήνα! Και μετά τα φιλμ "Πεθαίνοντας στην Αθήνα", "Αθήνα- Κωνσταντινούπολη", "Τα οπωροφόρα της Αθήνας" αποτελεί μέρος μιας άτυπης τριλογίας γι΄ αυτήν την πόλη και τους ανθρώπους της».\nΣκηνοθέτης με «άποψη» και «σκηνοθέτης ηθοποιών»... Αλλά σκηνοθέτης που θα έκανε μια ταινία 300.000 εισιτηρίων;\nΤα νούμερα δεν με συγκίνησαν ποτέ. Αγάπησα πολλές μοναχικές ταινίες. Έχω απολαύσει μαγικές απογευματινές προβολές έξι με οχτώ με δύο τρεις θεατές όλους- όλους στην αίθουσα. Τελικά, όταν αρχίζει μια ταινία, είσαι εσύ και η ταινία.\nΧωρίς λόγο, πράγμα που σημαίνει για απειρία λόγων που είναι αδύνατον να τους απαριθμήσω.\nΑπό τη μεριά του, ο συγγραφέας του βιβλίου «Τα οπωροφόρα της Αθήνας», Σωτήρης Δημητρίου, εύχεται το αποτέλεσμα της κινηματογραφικής μεταφοράς να είναι «διασκεδαστικό, για να μην πω την φορτισμένη λέξη ψυχαγωγικό. Είναι αλήθεια πάντως ότι περιμένω με περιέργεια και αδημονία να δω την ταινία».\nΠάνω κάτω όμως, είστε και εσείς της λογικής «κάθε χρόνο ένα βιβλίο», όπως ο Νίκος Παναγιωτόπουλος με τις ταινίες...\nΌντως είναι μια κατάσταση με τον παράδεισό της και την κόλασή της, όπως κάθε τι ανθρώπινο. Κάπου λέει ο ήρωας του βιβλίου ότι η κανονική διάρκεια της ζωής είναι σοφή.\ninfo: Ο Νίκος Παναγιωτόπουλος γυρίζει τη 14η ταινία του,«Τα οπωροφόρα της Αθήνας» βασισμένη στο βιβλίο του Σωτήρη Δημητρίου, με τους Νίκο Κουρή, Λευτέρη Βογιατζή, Αλεξία Καλτσίκη. Στους κινηματογράφους τον χειμώνα.\nΜΟΥΣΜΟΥΛΙΕΣ ΣΤΟ ΚΟΛΩΝΑΚΙ!\n«ΟΥΤΕ ΕΝΑ ΜΕΓΑΛΟ ΛΑΘΟΣ ΔΕΝ ΜΠΟΡΟΥΜΕ ΝΑ ΚΑΝΟΥΜΕ»\nΟ Σάμιουελ Φούλερ υπογράφει τη σκηνοθεσία και το σενάριο του φιλμ νουάρ «Ο πορτοφολάς». Ο Σκιπ Μακόι, πρόσφατα αποφυλακισμένος, επέστρεψε στην καθημερινή του εργασία, αυτή του πορτοφολά. Στον πολυσύχναστο σταθμό του μετρό βουτάει μέσα στην τσάντα της Κάντι, ένα πορτοφόλι χωρίς να γνωρίζει ότι μέσα βρίσκεται ένα μικροφίλμ με μυστικές πληροφορίες της κυβέρνησης που η Κάντι προορίζει να δώσει στον πρώην εραστή της που δουλεύει για λογαριασμό κομμουνιστών κατασκόπων. Ομως η ίδια παρακολουθείται από το FBI αλλά οι πράκτορες δεν πρόλαβαν να συλλάβουν το δράστη που εξαφανίζεται. Μετά από έρευνες, εντοπίζουν τον Σκιπ αλλά αυτός αρνείται τα πάντα. Η Κάντι εντοπίζει και αυτή την καλύβα του Σκιπ δίπλα στο ποτάμι Χάντσον. Αναζητάει το μικροφίλμ, χωρίς όμως αποτέλεσμα. Η συμμορία των κατασκόπων ψάχνουν και αυτοί τα ίχνη του Σκιπ με άγριες διαθέσεις... Γρήγορη πλοκή, άφθονη δράση, έξοχη χρήση των φυσικών σκηνικών και της πόλης ως στοιχειωμένου τοπίου. Παίζουν: Ρίτσαρντ Γουίντμαρκ, Τζιν Πίτερς, Θέλμα Ρίτερ, Ρίτσαρντ Κάιλ. (Κυριακή, 31/5, ΕΤ1, 21.05)\nLabels: Ο πορτοφολάς, Φούλερ Σάμιουελ\nΟ Εντουαρντ Ζουίκ σκηνοθετεί την περιπέτεια εποχής «Ο τελευταίος σαμουράι». 19ος αιώνας, Ιαπωνία. Η εποχή που η εθνική ασφάλεια της χώρας βασιζόταν αποκλειστικά στη μίσθωση των σαμουράι για την αντιμετώπιση των εξωτερικών απειλών πρόκειται να λήξει οριστικά. Σε μια δυναμική προσπάθεια να απαγκιστρωθεί η Ιαπωνία από το απαρχαιωμένο μιλιταριστικό καθεστώς, ο αυτοκράτορας μισθώνει μια ομάδα Αμερικανών αξιωματικών, βετεράνων του Εμφυλίου Πολέμου, προκειμένου να εκπαιδεύσουν το στρατό της χώρας στη χρήση σύγχρονων όπλων για να εξαλείψει την πολεμοχαρή αλλά υπερήφανη κάστα. Ανάμεσα στους εκπαιδευτές είναι και ο Νέιθαν Αλγκρεν, που η μοίρα θα παίξει μαζί του ένα απρόσμενο παιχνίδι. Η ξαφνική συμπλοκή της διμοιρίας του με μια ομάδα σαμουράι, καταλήγει σε αιματοχυσία, ενώ ο ίδιος αιχμαλωτίζεται... Παίζουν: Τομ Κρουζ, Κεν Γουατανάμπε, Μπίλι Κόνολι, Γουίλιαμ Αθερτον (Παρασκευή, 5/6, STAR, 22.00).\nLabels: Ο τελευταίος σαμουράι\nΗ ανατολικογερμανική ταινία με τίτλο «Για μια θέση στη ζωή» (Σόλο Σάνι) θα προβληθεί στο πλαίσιο της κινηματογραφικής βραδιάς της τηλεόρασης του «902». Την ταινία, παραγωγής του 1979 και διάρκειας 104 λεπτών, έχει σκηνοθετήσει ο Κόνραντ Βολφ και πρωταγωνιστούν οι Ρενάτε Κρόσνερ, Αλεξάντερ Λανγκ και Ντίτερ Μόντανγκ. Η Σάνι, τραγουδίστρια από το Βερολίνο, περιοδεύει στη Γερμανία. Σιχαίνεται τη ρουτίνα, απαιτεί να τη σέβονται και λαχταρά μία σχέση. Ομως, παραμένει ασυμβίβαστη. Οταν μία κρίση διαλύει την μπάντα της, οι απόψεις της θα δοκιμασθούν (Κυριακή, 31/5, «902 TV», 21.35).\nLabels: Για μια θέση στη ζωή\nΟ Ελληνοαμερικανός Κρις Στρόμπολος είδε την ταινία «Ιντιάνα Τζόουνς και οι κυνηγοί της Χαμένης Κιβωτού» σε ηλικία 10 χρόνων. Μαζί με άλλους δύο πιτσιρικάδες βάλθηκαν επί εφτά χρόνια να την ξαναγυρίσουν από μνήμης, σκηνή σκηνή. Σήμερα αυτή η νεανική αποκοτιά με τίτλο «Raiders of the Lost Ark: The Adaptation» είναι διάσημη καλτ ταινία. Ο ίδιος ο Σπίλμπεργκ τη βρίσκει υπέροχη\nΣε μια ανάπαυλα από τα γυρίσματα\nΟταν βγήκε το 1981 η ταινία «Ιντιάνα Τζόουνς και οι κυνηγοί της χαμένης κιβωτού» σε σκηνοθεσία Στίβεν Σπίλμπεργκ και σενάριο Τζορτζ Λούκας, πολλοί πιτσιρικάδες σε όλο τον κόσμο ξεμυαλίστηκαν. Βρήκαν στο πρόσωπο του Χάρισον Φορντ το ιδανικό πρότυπο του απόλυτου ήρωα που κατατροπώνει τους κακούς, με το μαύρο καουμπόικο καπέλο και το δερμάτινο τζάκετ -μονίμως λασπωμένο, σκισμένο και ματωμένο. Πάντα υπάρχουν κάποιοι που τα μυαλά τους παίρνουν αέρα... υπέρ το δέον.\nΜια τέτοια περίπτωση είναι ο Ελληνοαμερικανός Κρις Στρόμπολος, με καταγωγή από Πάτμο, Κρήτη και το χωριό Δέρβενα έξω από την Τρίπολη. Οταν πρωτοείδε την ταινία, σε ηλικία 10 χρόνων, ενθουσιάστηκε τόσο πολύ, που το 'βαλε πείσμα να γίνει ο... Ιντιάνα Τζόουνς Τζούνιορ. Η ιδέα έπεσε στα... καθίσματα ενός σχολικού λεωφορείου. Πρότεινε σε δύο φίλους του, τον Ερικ Ζάλα και τον Τζέισον Λαμπ, να ξαναγυρίσουν τους «Κυνηγούς της χαμένης κιβωτού». Οπερ και εγένετο. Γεννήθηκε το «Raiders of the Lost Ark: The Adaptation».\nΤο 2004 η ταινία έπεσε στα χέρια του ίδιου του Στίβεν Σπίλμπεργκ, που ενθουσιάστηκε και έστειλε στον Στρόμπολος συγχαρητήριο γράμμα. Τώρα περιοδεύει από φεστιβάλ σε φεστιβάλ και τραβάει συνεχώς την προσοχή του Τύπου. Ενώ ο διάσημος παραγωγός Σκοτ Ρούτιν («Καμιά πατρίδα για τους μελλοθάνατους», «Θα χυθεί αίμα») ετοιμάζει μια ταινία με θέμα την ιστορία των 3 πιτσιρικάδων.\nΑς πάρουμε όμως τα πράγματα από την αρχή. Οι τρεις συμμαθητές κάθε πρωί, αντί να ξεσκονίζουν τα μαθήματά τους και να ετοιμάζουν σκονάκια στο λεωφορείο, έκαναν meeting και σχεδίαζαν μετά μανίας την υπερπαραγωγή τους. Μπορεί το «Raiders of the Lost Ark: The Adaptation» να μην ήταν τέτοια από άποψη μπάτζετ -κόστισε μόλις 5.000 δολάρια, καρπός χαρτζιλικιών και μικροδουλειών. Εξελίχθηκε, όμως, σε έναν κινηματογραφικό μαραθώνιο που κράτησε 7 χρόνια!\nΟ Σπίλμπεργκ τούς δίνει τις ευλογίες του...\n«Η ταινία άλλαξε τη ζωή μου», μας λέει ο 38χρονος Κρις Στρόμπολος. Και συνεχίζει: «Αυτό που ήθελα περισσότερο απ' οτιδήποτε άλλο ήταν να γίνω ο Ιντιάνα Τζόουνς. Αποφάσισα να ακολουθήσω τη φαντασίωσή μου, που τράβηξε λίγο παραπάνω σε διάρκεια από το συνηθισμένο. Είναι άλλο πράγμα για ένα παιδί να κατεβάσει μια ιδέα και να την πραγματοποιήσει μέσα σε ένα απόγευμα ή σε τρεις μέρες, κι άλλο να ασχολείσαι μαζί της κάθε καλοκαίρι για 7 συνεχόμενα χρόνια».\nΟι αρμοδιότητες μοιράστηκαν από την αρχή. Ο Ερικ ανέλαβε τη σκηνοθεσία, ο Τζέισον τη διεύθυνση φωτογραφίας -νοίκιασαν μια κάμερα μπέταμαξ- και τα ειδικά εφέ. Ο Στρόμπολος έκανε κάστινγκ για τον Ιντιάνα Τζόουνς μόνο στον εαυτό του, και φυσικά πήρε το ρόλο. Οι υπόλοιποι μοιράστηκαν σε συμμαθητές.\nΓύρισαν την ταινία καρέ καρέ, πράγμα που δεν ήταν καθόλου εύκολη υπόθεση. Μην ξεχνάμε ότι τα βιντεοκλάμπ δεν ήταν ακόμα στις δόξες τους. Ο μόνος τους σύμμαχος ήταν η καλή τους μνήμη. «Τα 3 πρώτα χρόνια δουλεύαμε από μνήμης. Κάθε φορά βέβαια που η ταινία παιζόταν σε σινεμά, τρέχαμε να τη δούμε. Μαζεύαμε κόμικς και άλμπουμ για την ταινία. Ο Ερικ έγραψε 600 σκηνές. Αυτές ήταν ο μπούσουλάς μας. Οταν βγήκε η ταινία το 1984 σε laser disc, συνειδητοποιήσαμε ότι, με εξαίρεση μερικά λάθη, ήμασταν πολύ κοντά στην αυθεντική», διηγείται ο Στρόμπολος. Σε μια περιπέτεια γεμάτη σκηνές δράσης, πυροβολισμούς, φωτιές και κυνηγητά, προκύπτουν εκ των πραγμάτων αντικειμενικές δυσκολίες. Κάποιες σκηνές τους προκάλεσαν... πονοκέφαλο. «Υπήρχαν σκηνές δύσκολες αλλά διασκεδαστικές, όπως αυτή με το κυνηγητό πάνω σε ένα φορτηγό (το οποίο ξεθάψαμε από ένα βάλτο και το "αναστήσαμε"). Αλλες ήταν δύσκολες αλλά δεν είχαν καθόλου πλάκα, όπως αυτές με τις ανασκαφές των ναζί στην έρημο. Εβρεχε, έκανε ζέστη, δεν είχαμε νερό και φαΐ, οι συμμαθητές-κομπάρσοι παραπονιούνταν... σκέτος εφιάλτης», θυμάται.\nΟταν κάτι δεν έβγαινε τεχνικά, οι πολυμήχανοι φίλοι έβρισκαν εναλλακτική λύση: αντί για υδροπλάνο χρησιμοποίησαν βάρκα, αντί για πίθηκο, σκύλο. Δεν ήταν όμως μόνο δυσκολίες η ταινία για τον Στρόμπολος. Του άνοιξε και την τύχη. Τότε έδωσε, μπροστά στην κάμερα, το πρώτο του φιλί στη συμμαθήτριά του Αντζελα, που έπαιζε τη Μάριον. «Ηταν πιο τρομακτικό από το να σέρνομαι κάτω από το φορτηγό. Ενα παράξενο εφηβικό φιλί. Πρέπει όμως να ομολογήσω ότι όταν έβαζα το καπέλο και το τζάκετ του Ιντιάνα Τζόουνς, είχα μεγαλύτερη αυτοπεποίθηση. Κάθε καλοκαίρι ζούσα στον δικό του κόσμο», λέει.\nΟλα σχεδιάζονταν με μεγάλη προσοχή. Φυσικά και τα κοστούμια του Ιντιάνα Τζούνιορ\nΚάθε καλοκαίρι όμως που ξεκινούσαν τα γυρίσματα, η κάμερα έβρισκε τους «ηθοποιούς» αλλαγμένους: άλλα μαλλιά, άλλο ύψος, άλλα κιλά. Επτά χρόνια ήταν αυτά και μάλιστα εφηβικά. Κάποιες στιγμές έφτασαν στο τσακ να τα βροντήξουν. «Οι διαθέσεις μας περνούσαν διακυμάνσεις. Με τον Ερικ διαφωνούσαμε και μαλώναμε, είτε για την ταινία είτε για ένα κορίτσι. Αλλά είμαστε τύποι που δεν το βάζουμε εύκολα κάτω και είχαμε καλή χημεία μεταξύ μας», ομολογεί. Με τον Ερικ, άλλωστε, διευθύνουν από κοινού μια εταιρεία παραγωγής.\nΜπορεί το «Raiders of the Lost Ark: The Adaptation» να ήταν το πρότζεκτ μιας ζωής, όμως ο Στρόμπολος έπαψε να είναι περήφανος για το κινηματογραφικό του κατόρθωμα. Μέχρι και η γυναίκα του αγνοούσε την ύπαρξη της ταινίας. «Ως παιδί ήμουν ξετρελαμένος. Αργότερα δεν το θεωρούσα φοβερό και ντρεπόμουν», εξομολογείται.\nΗταν μέχρι να αρχίσει η καριέρα της ταινίας. Αυτό έγινε όταν έπεσε τυχαία στα χέρια του σκηνοθέτη Ιλάι Ροθ μια ταλαιπωρημένη κόπια. Ενθουσιάστηκε και την έστειλε στον development executive της εταιρείας παραγωγής του Σπίλμπεργκ, με το ραβασάκι «Πρέπει να το δεις. Είναι απίστευτο». Δέκα μέρες μετά, ο Στρόμπολος πήρε γράμμα από τον ίδιο τον Σπίλμπεργκ, που δήλωνε τον ενθουσιασμό του για την ταινία των πιτσιρικάδων. Εννοείται πως στη συνέχεια γνώρισαν και τον ίδιο και τον Τζορτζ Λούκας.\nΑπό την προβολή της ταινίας οι τρεις φίλοι βέβαια δεν βγάζουν δραχμή. Τα έσοδα πηγαίνουν σε φιλανθρωπικά ιδρύματα. Στην αντίθετη περίπτωση, θα είχαν και ένα... μικροπροβληματάκι με το copyright.\n«Ολο αυτό που συνέβη ήταν το τέλειο φινάλε του βιβλίου της ιστορίας μας», καταλήγει ο Κρις Στρόμπολος. Εχει, όμως, ακόμη μία εκκρεμότητα: να γνωρίσει τον ήρωα των παιδικών του χρόνων, Χάρισον Φορντ. *\nLabels: Στρόμπολος Κρις\nΓιώργος Χωραφάς: Ο κινηματογράφος στην Ελλάδα με πληγώνει\nΟ διεθνής μας ηθοποιός εννοεί, φυσικά, ότι δεν καταλαβαίνει την έλλειψη χρηματοδότησης από το κράτος, αλλά και την ανυπαρξία σύγχρονων νόμων. Είναι, όμως, πάντα πρόθυμος να παίξει σε ταινίες μας. Πρωταγωνιστεί στην «Υπογραφή» του Στέλιου Χαραλαμπόπουλου\n«Πάλι καλά που υπάρχει η πίεση στη ζωή. Μας σπρώχνει σε σημαντικά πράγματα. Οταν βέβαια κάνουμε τις σωστές επιλογές...», είναι η πρώτη κουβέντα του Γιώργου Χωραφά στην άλλη άκρη της τηλεφωνικής γραμμής στο Παρίσι.\nΚάτι ξέρει από πίεση. Τελείωσε, φέτος, δύο γαλλικές ταινίες («Le bal des actrices», «Les amants de l' ombre»), έπαιξε στο «Without borders» του Ελληνοαμερικανού Νικ Γκαϊτατζή και στο «The Prankster» του Τόνι Βιντάλ, είναι στη μέση των γυρισμάτων μιας γαλλικής τηλεταινίας και πάει λέγοντας...\nΜέσα σε όλα αυτά είναι και πρόεδρος του Φεστιβάλ Κινηματογράφου Θεσσαλονίκης, που έχει μπει στην τελική ευθεία για την προετοιμασία της επετειακής, 50ής διοργάνωσής του. Τα συχνά πήγαιν' - έλα, όμως, στην Αθήνα, έχουν αρχίσει και για έναν άλλο λόγο. Τον Οκτώβριο θα συμμετάσχει στα γυρίσματα της νέας ταινίας του Στέλιου Χαραλαμπόπουλου, που λέγεται «Υπογραφή» (παραγωγή των «Περίπλους», ΕΚΚ, CL Productions, ΕΡΤ).\nΤα τελευταία χρονια κλέβει συχνά χρόνο για να παίξει σε ελληνική ταινία («Η σφαγή του κόκορα» και «Το Τάμα» του Πάντζη, «Κουαρτέτο σε τέσσερις κινήσεις» της Ρικάκη, «Η χωρωδία του Χαρίτωνα» του Καραντινάκη, «Πολίτικη κουζίνα» του Μπουλμέτη).\nΑυτή τη φορά τον γοητευτικό και ευγενέστατο ηθοποιό θα δούμε σε έναν σοφιστικέ ρόλο που του πάει γάντι. Θα υποδυθεί τον Αγγελο, ταλαντούχο ζωγράφο, που έχει εγκαταλείψει την καριέρα του. Μέχρι τη στιγμή που εμφανίζεται στη ζωή του μια νεαρή ζωγράφος, η Μαρία (Μαρίσσα Τριανταφυλλίδου). Η φλόγα της έμπνευσης ξαναανάβει, αλλά ο Αγγελος χαρίζει τους πίνακές του στην αγαπημένη του για να τους υπογράψει...\n«Θυμίζει τη σχέση Μότσαρτ-Σαλιέρι, όπου Μότσαρτ είναι ο Αγγελος και Σαλιέρι, η Μαρία», λέει ο Γιώργος Χωραφάς. «Φανταστείτε να υπέγραφε ο Σαλιέρι τις συνθέσεις του Μότσαρτ... Η Μαρία είναι αστικής καταγωγής και έχει διασυνδέσεις. Ο Αγγελος τα είχε παρατήσει γιατί τον απασχολούσαν πρακτικά ζητήματα: να βγάζει το ψωμί του, να περνάει τις νύχτες όπως θέλει. Δεν είχε φιλοδοξίες. Είναι πολύ ωραίο σενάριο».\nΔεν είναι και πολύ συνηθισμένη τέτοια αυτοθυσία από τη μεριά των αντρών, ειδικά σε ζητήματα καριέρας...\n«Δεν τίθεται θέμα καριέρας, γιατί ο Αγγελος δεν έχει. Θυσιάζει βέβαια την καλλιτεχνική του ταυτότητα. Οταν αποφασίσουν να σταματήσουν το παιχνίδι με την υπογραφή -που τους καταστρέφει- δεν θα μπορέσουν. Η κοινωνία θα τους υπενθυμίσει ότι πρέπει να συνεχίσουν τους ρόλους τους, ακόμα κι αν είναι ψεύτικοι».\nΤα τελευταία χρόνια έχετε στενή σχέση με το ελληνικό σινεμά.\n«Παλιότερα οι σχέσεις μου ήταν σποραδικές. Θυμάμαι όταν έπαιζα το 1983 στις "Ακυβέρνητες πολιτείες" του Στρατή Τσίρκα, που σκηνοθετούσε ο Ροβήρος Μανθούλης για την τηλεόραση, ζήσαμε... καφκικές καταστάσεις. Επρεπε να κάνουμε εξωτερικά γυρίσματα στο Ισραήλ αλλά η ΕΡΤ δεν μας έδινε χρήματα, αν προηγουμένως δεν παραδίδαμε κάθε επεισόδιο. Δηλαδή έπρεπε να πάμε στο Ισραήλ 12 φορές -όσες και τα επεισόδια- αντί για μία! Η γραφειοκρατία και η στενοκεφαλιά ήταν σκέτη καταστροφή...».\nΔεν πτοηθήκατε όμως.\n«Επειτα από 12 χρόνια έπαιξα στη "Σφαγή του κόκορα" του Αντρέα Πάντζη. Πάλι αντιμετωπίσαμε γραφειοκρατικά εμπόδια. Αυτό με πληγώνει πολύ στην Ελλάδα. Και οι κινηματογραφικοί θεσμοί δεν μπορούν να βοηθήσουν γιατί δεν παίρνουν τα χρήματα που τους τάζουν. Ζητιανεύουν όλοι από μία πηγή, η οποία θα έπρεπε, υπό κανονικές συνθήκες, να χρηματοδοτεί την κουλτούρα».\nΖείτε σε μια χώρα με την ακριβώς αντίθετη πολιτική για το σινεμά.\n«Το γαλλικό σύστημα είναι μοναδικό στον κόσμο. Δεν έχει σημασία που δεν επιστρέφονται τα χρήματα που επενδύονται. Αποδίδει ο τουρισμός και οι εξαγωγές προϊόντων: κρασιών, ρούχων "Ντιορ" και, δυστυχώς, πολεμικών υλικών. Ο ελληνικός πολιτισμός έχει τέτοιο βάθος και ποιότητα, που δεν φοβάται άλλον. Θα μπορούσαμε κι εμείς να δίνουμε προτεραιότητα στην εικόνα της χώρας».\nΥποθέτω, δεν είναι ό,τι καλύτερο να προεδρεύετε του Φεστιβάλ Θεσσαλονίκης φέτος που τα οικονομικά είναι περιορισμένα, λόγω της κρίσης. Είναι και η επέτειος των 50 χρόνων...\n«Αν την αντιμετωπίζαμε με στενή λογική, θα έπρεπε να κάνουμε κάτι μικρό και φτηνό. Ετοιμάζουμε ένα επετειακό φεστιβάλ, χωρίς να είναι εγκλωβισμένο στη νοσταλγία των 50 χρόνων. Κοιτάει μπροστά και θέτει το ερώτημα "γιατί να κάνουμε σινεμά σήμερα;". Ο ελληνικός και διεθνής κινηματογράφος μπορούν να δώσουν πολλές απαντήσεις».\n«Ο κινηματογράφος βοηθάει, μέσα από παραβολές και ιστορίες, να τοποθετηθούμε απέναντι σε διαχρονικές αξίες».\nΤι επίπτωση θα έχει στο φεστιβάλ η απόσυρση των Ελλήνων σκηνοθετών από τα Κρατικά Βραβεία;\n«Θα βρούμε άλλους τρόπους να καλωσορίσουμε το ελληνικό σινεμά. Προβληματιστήκαμε όταν το μάθαμε. Δεν μπορεί πάντως να παραμένει μετέωρος ο κινηματογραφικός νόμος γιατί παραλύει ο χώρος».\nΠόσο ενεργός είναι ο ρόλος του προέδρου του φεστιβάλ;\n«Εχω στενή σχέση με τους ανθρώπους του φεστιβάλ, ειδικά με τη Δέσποινα Μουζάκη. Το φεστιβάλ απαιτεί ανθρώπους που τρέχουν από το πρωί μέχρι το βράδυ. Εγώ δεν μπορώ να το κάνω. Οταν χρειάζεται να παίξω τον ρόλο του προέδρου, τον παίζω. Φυσικά έχω ιδέες, κάνω ενέργειες για να φέρω καλεσμένους, συζητάμε για το πώς μπορούμε να ενισχύσουμε το νέο κύμα του ελληνικού σινεμά που βράζει. Επίσης, συμμετέχω στο επικοινωνικό κομμάτι, είτε μέσω της τηλεόρασης είτε πηγαίνοντας σε ξένα φεστιβάλ. Το έκανα πολύ τα πρώτα δύο χρόνια, αλλά γρήγορα χρειάστηκε να ξαναγυρίσω στη δουλειά μου. Από αυτή ζω την οικογένειά μου. Οχι από το φεστιβάλ».\nΑισθάνεστε Ελληνας στην Ελλάδα και Γάλλος στη Γαλλία;\n«Νιώθω Ελληνας στη Γαλλία. Κι όταν είμαι εδώ αισθάνομαι Γάλλος ή μάλλον λιγότερο Ελληνας απ' όλους. Εκτός από τον πρωθυπουργό και τον υπουργό Πολιτισμού, δεν γνωρίζω ποιος είναι στο τάδε υπουργείο ούτε ποιος έχει κάνει το όμορφο τραγούδι που ακούω στο ραδιόφωνο ή έχει γράψει το μπεστ σέλερ των ημερών. Δεν ζω την καθημερινότητα». *\nΟ επαναστάτης της νουβέλ βαγκ γυρίζει την ταινία «Socialisme» πάνω σε κρουαζιερόπλοιο που πλέει στη Μεσόγειο. Ανάμεσα στους επιβάτες-ηθοποιούς ο Αλέν Μπαντιού και η Πάτι Σμιθ. Ζήτησε να πάει Επίδαυρο, αλλά άλλαξε γνώμη. Ενα κρουαζιερόπλοιο πλέει στη Μεσόγειο, όσο οι περίεργοι επιβάτες του συζητούν ή προβληματίζονται για την Ευρώπη και τον σοσιαλισμό, καθένας στη γλώσσα του.\nΟ πρωτοπόρος της νουβέλ βαγκ καταπιάνεται στην τελευταία του ταινία με τον «Σοσιαλισμό». Θα πρέπει όμως να περιμένουμε μέχρι το 2010 για να δούμε τι έκανε αυτή τη φορά ο Ζαν-Λικ Γκοντάρ\nΒέβαια, είναι εξαιρετικά δύσκολο να συνοψίσει κανείς μια ταινία του Ζαν-Λικ Γκοντάρ. Και αδύνατο να το επιχειρήσει, όταν πρόκειται για ένα ολοκαίνουργιο φιλμ που θα προβληθεί το 2010, διατηρώντας μέχρι τότε τα μυστικά του κρυμμένα. Οχι και τόσο ώστε να μη διαρρεύσει η είδηση για τα γυρίσματα που έκανε ο 79χρονος σκηνοθέτης, τον Μάρτιο, στον Πειραιά και για τη συμμετοχή του 39χρονου Πολ Γρίβα, γιου του σημαντικού διευθυντή φωτογραφίας Αλέξη Γρίβα, στην 6μελή πολυεθνική ομάδα των βοηθών σκηνοθετών του.\nΤης ΝΑΤΑΛΙ ΧΑΤΖΗΑΝΤΩΝΙΟΥ, Ελευθεροτυπία, Παρασκευή 29 Μαΐου 2009\nPosted by Times News at 7:01 AM No comments:


“Βήμα μπροστά” για την αγκυλοποιητική σπονδυλαρθρίτιδα – Pharma Woman\nΦέτος, η εκστρατεία «Βήμα Μπροστά» επιστρέφει στις Σπέτσες, ως επίσημος υποστηρικτής της διοργάνωσης Spetsathlon, με περίπτερο και ενημερωτικό υλικό, καθώς και με μια ξεχωριστή μορφή διάδρασης με το κοινό: μέσω μίας εγκατάστασης εικονικής πραγματικότητας (Virtual Reality), οι επισκέπτες του περιπτέρου θα μπορούν να «βιώσουν» πώς είναι η ζωή ενός ασθενή με Αγκυλοποιητική Σπονδυλαρθρίτιδα και πώς η νόσος επηρεάζει την καθημερινότητά του.\nΗ AΣ ανήκει στην οικογένεια των χρόνιων φλεγμονωδών νόσων που περιλαμβάνει και την Ψωριασική Αρθρίτιδα. Γενικά, οδηγεί σε σοβαρή υποβάθμιση της κινητικότητας της σπονδυλικής στήλης και της σωματικής λειτουργίας, η οποία έχει σημαντική επίδραση στον τρόπο ζωής των ασθενών με αποτέλεσμα το άγχος, την κοινωνική απομόνωση, την κατάθλιψη και την μειωμένη ικανότητα εργασίας.\nPrevious Post Ένα ποδήλατο που αναπαριστά την πολλαπλή σκλήρυνση!\nNext Post Η νευροεπιστήμη αποδεικνύει ότι ένα καλό βιογραφικό δεν είναι αρκετό


Το κούρδισμα του βιολογικού μας ρολογιού στην πράξη - Ειδήσεις - νέα - Το Βήμα Online\nΤο κούρδισμα του βιολογικού μας ρολογιού στην πράξη\nΟι εναλλαγές φωτός – σκότους δίνουν ρυθμό στη ζωή μας. Τι συμβαίνει όμως όταν πηγαίνουμε κόντρα σε αυτόν τον ρυθμό;\nΗταν μόλις το 2017 όταν οι Jeffrey C. Hall, Michael Rosbash και Michael W. Young τιμήθηκαν με το Βραβείο Nobel Ιατρικής και Φυσιολογίας για τις μελέτες τους στους μοριακούς μηχανισμούς που ελέγχουν τον κιρκάδιο ρυθμό των έμβιων όντων. Είναι όμως εκατομμύρια τα χρόνια που από τα πρώτα απλά βακτήρια μέχρι τους πιο σύνθετους οργανισμούς, τα κύτταρα ανεξάρτητα αλλά και συλλογικά ανέπτυξαν τη ρουτίνα τους στο περιβάλλον και τον χρόνο, σε έναν πλανήτη ζωτικό και κοσμικά σοφά τοποθετημένο γύρω από το λαμπρό άστρο του. Ο κιρκάδιος ρυθμός, ή όπως συνηθίζουμε να τον αποκαλούμε «βιολογικό ρολόι», αντιπροσωπεύει τις ημερήσιες φυσιολογικές και βιοχημικές μεταβολές στον οργανισμό μας, που προκύπτουν από εσωτερικά και εξωτερικά ερεθίσματα και τον βοηθούν να προσαρμοστεί στις διάφορες αλλαγές και δραστηριότητες του 24ώρου.\nΚάθε εξωτερικό ερέθισμα που επηρεάζει τον ρυθμό μας αποκαλείται zeitgeber (χρόνος+δότης στη γερμανική γλώσσα) και ξεκινά ανάλογα μία αντίδραση από τον οργανισμό. Ο βασικός χρονοδότης του κιρκάδιου ρυθμού είναι το φως και η εναλλαγή του με το σκοτάδι για όλους ανεξαιρέτως τους οργανισμούς. Αν κάποιος προσπαθήσει να «σπάσει» τον κιρκάδιο ρυθμό του αγνοώντας τον ύπνο για κάποιες ημέρες, θα προκύψουν ψυχολογικά προβλήματα. Το ανθρώπινο σώμα μπορεί να μάθει να λειτουργεί σε κύκλους μεταξύ 18 και 28 ωρών, οπότε οποιαδήποτε μεταβολή μεγαλύτερη ή μικρότερη από αυτό, συνήθως αναγκάζει το σώμα να επανέλθει σε 24ωρο κύκλο. Ακόμα και στις περιοχές με συνεχή ηλιοφάνεια, όπως στους πόλους, το σώμα έχει καθορίσει τους κύκλους του ύπνου και της αϋπνίας, όταν αυτό ρυθμιστεί την πρώτη φορά.\n«Ο τρόπος ζωής μας καθορίζεται από ένα σύνολο πράξεων, στόχων, σχεδίων, αξιών, συμπεριφορών, αντιδράσεων και πεποιθήσεων τα οποία ακολουθούμε και πράττουμε σε ατομικό, οικογενειακό και ευρύτερο κοινωνικό επίπεδο, σε συνδυασμό με την κουλτούρα της κοινότητας στην οποία ο καθένας μας ανήκει. Η ψυχολογική, κοινωνική και πνευματική ευημερία μας είναι άμεσα συνυφασμένη με την καλή και ισορροπημένη υγεία μας».\nΟ ύπνος και η εγρήγορση είναι ποσοτικά και ποιοτικά άμεσοι ρυθμιστές της καλής φυσικής και πνευματικής υγείας μας. Μελέτες στις ΗΠΑ έχουν δείξει πως μια απλή καθυστέρηση στην έναρξη των μαθημάτων, π.χ. 8.30 π.μ. (1 ώρα έξτρα ύπνος), μπορεί να οδηγήσει σε οικονομικό κέρδος $83 δισεκατομμυρίων στην οικονομία σε μία δεκαετία, λόγω βελτίωσης της δημόσιας υγείας των παιδιών και εφήβων.\nΟι πιο σημαντικές διαταραχές του κιρκάδιου ρυθμού είναι αυτές του ύπνου και της κατάθλιψης, που συνήθως επιφέρουν οι αλλαγές στα ωράρια εργασίας.\nΠαρόμοια λειτουργούν οι εναλλαγές στις βάρδιες εργασίας, πρωί/βράδυ. Η συστηματική έκθεση σε τεχνητό φως, ακόμα και για μικρές περιόδους κατά τη νύχτα, δημιουργεί αλλαγές στον ρυθμό, με υπερδιέγερση, άγχος, καταθλιπτική συμπεριφορά και ελαττώνει την ικανότητα μάθησης και απομνημόνευσης. Ο καθένας αντιδρά και προσαρμόζεται διαφορετικά κάτω από τέτοιες συνθήκες, όμως σχεδόν όλοι απορυθμίζονται, και αυτό επηρεάζει το σύνολο των καθημερινών τους δραστηριοτήτων και εν τέλει της ποιότητας ζωής τους.\nΟι χωροχρονικές μεταβολές, όπως για παράδειγμα η αλλαγή ζώνης ώρας ή/και ημισφαιρίου (εποχής), για αρκετές ημέρες απορρυθμίζει τον ρυθμό μας (jet lag) και θα χρειαστεί χρόνος και οργάνωση της ρουτίνας μας στον νέο χώρο ή έπειτα στην επιστροφή μας για αποκατάσταση.\nΒάσει μελετών, οι διακοπές του κιρκάδιου ρυθμού μπορούν να προκαλέσουν σημαντικές παθολογίες, όπως εποχιακή συναισθηματική διαταραχή (SAD), σύνδρομο καθυστερημένης φάσης ύπνου, μεταβολικό σύνδρομο, διαβήτη, καρδιαγγειακές παθήσεις, καρκίνους και μεταβολές της συνείδησης.\nΗ φυσική δραστηριότητα και οι κοινωνικές συναναστροφές είναι σημαντικοί εξωγενείς παράγοντες που συνάδουν με την εύρυθμη λειτουργία του κιρκάδιου ρυθμού μας, μιας και προκαλούν αμφότερα θετικές φυσιολογικές και βιοχημικές μεταβολές. Επιπρόσθετα, η σωστή και ισορροπημένη διατροφή έχει ιδιαίτερο ρόλο και υποστηρίζει το μοτίβο του ρυθμού.\nΗ τεχνολογία σήμερα έχει αποσυνδέσει τις κοινωνικές και εργασιακές δραστηριότητες από την επίδραση του φωτός και του σκότους στο εξωτερικό περιβάλλον. Η επαρκής έκθεση στο φως (φυσικό) εναπόκειται στην κατασκευή του κτιρίου και στη διαρρύθμιση του χώρου. Θα πρέπει να επιδιώκουμε, κατά τη διάρκεια της ημέρας, να έχουμε φωτεινό περιβάλλον στο σπίτι ή στην εργασία μας, με φυσικό φως και εάν συμπληρώσουμε με τεχνητό φως να κάνει τη διαφορά (εντονότερο) σε σχέση με τον φωτισμό του χώρου τη νύχτα. Ετσι, ο οργανισμός μας θα διακρίνει μεταξύ ημέρας/νύχτας και ο ρυθμός θα παραμείνει ανεπηρέαστος.\nΟ κιρκάδιος ρυθμός λειτουργεί καλύτερα όταν έχουμε σταθερές συνήθειες στον ύπνο, όπως τακτική ώρα κατάκλισης το βράδυ και ξυπνήματος το πρωί, συμπεριλαμβανομένου του Σαββατοκύριακου.\nΕάν έχουμε τη δυνατότητα ελέγχου του προγράμματος εργασίας μας μπορούμε να το ρυθμίσουμε ευκολότερα. Στις νυχτερινές βάρδιες θα πρέπει να διατηρηθούν ίδιες ώρες ύπνου και ξυπνήματος καθημερινά, ακόμα και στα ρεπό.\nΣε κυκλικό ωράριο πρέπει οι αλλαγές να γίνονται με τη «φορά του ρολογιού» για προσαρμογή. Αλλάζουμε από ημερήσια σε βραδινή βάρδια, παρά το αντίθετο ή, ακόμα χειρότερα, ακανόνιστα. Για να προετοιμαστούμε για μια νέα βάρδια θα πρέπει να ρυθμιστούν ο ύπνος και το ξύπνημα σταδιακά. Προσαρμόζουμε τον ύπνο για τρεις ημέρες πριν από την αλλαγή της βάρδιας. Εάν κινηθούμε με τη «φορά του ρολογιού», θα πρέπει να καθυστερήσουμε τον ύπνο και το ξύπνημα 1-2 ώρες κάθε βράδυ.\nΗ ώρα της ημέρας που τρώμε μπορεί να επιταχύνει ή να καθυστερήσει το εσωτερικό μας ρολόι. Εάν μετακινήσουμε το πρωινό, τα γεύματα και το δείπνο αργότερα στη μέρα, μπορεί να καθυστερήσει την επιθυμία για ύπνο και να επηρεάσει τον ρυθμό μας.\nΜια άλλη μεταβλητή είναι ο προγραμματισμός της άσκησής μας. Πολλοί επιλέγουν γυμναστική τις βραδινές ώρες και ως αποτέλεσμα μεταβάλλεται ο κιρκάδιος ρυθμός, καθώς επηρεάζεται η έκκριση μελατονίνης λόγω του ανταγωνισμού της με τις ορμόνες της άσκησης (π.χ. αδρεναλίνη). Ετσι, ανάλογα με τον στόχο εξάσκησης, προτιμούμε καλύτερα συγκεκριμένες ώρες της ημέρας.\nΟ κ. Παναγιώτης Β. Τσακλής είναι καθηγητής Εμβιομηχανικής και Εργονομίας, ΤΕΦΑΑ – Πανεπιστήμιο Θεσσαλίας, ερευνητής, Τμήμα Μοριακής Ιατρικής και Χειρουργικής, Karolinska Institute, Sweden.


Αποκάλυψη newsauto: Πότε θα έρθει το ηλεκτρικό VW των 20.000 ευρώ; | NewsAuto.gr\nΣτο πλαίσιο της Έκθεσης Αυτοκινήτου του Μονάχου, η γερμανική εταιρεία αποκάλυψε ένα πρωτότυπο, μικρό ηλεκτρικό crossover που προλογίζει το VW των 20.000 ευρώ.\nΜέρος του κινητήριου συνόλου αποτελεί και μια μπαταρία ενεργειακής χωρητικότητας 57 kWh η οποία χαρίζει 400 χλμ. αυτονομίας (βάσει WLTP). Σημειώστε πως το ID.Life θα απαλλάσσει τον οδηγό από το άγχος της αυτονομίας, δεδομένου ότι 10 λεπτά φόρτισης θα «προσθέτουν» 163 χλμ!\nΔΙΑΒΑΣΤΕ ΕΠΙΣΗΣ: ΤΑ ΣΗΜΑΝΤΙΚΟΤΕΡΑ ΜΟΝΤΕΛΑ ΣΤΗΝ ΕΚΘΕΣΗ ΤΟΥ ΜΟΝΑΧΟΥ\nΜε μήκος 4.091 χλστ., πλάτος 1.845 χλστ. και ύψος 1.599 χλστ., το ID.Life είναι μικρότερο… στο νήμα συγκριτικά με το T-Cross (μήκος 4.108 χλστ.), αν και τα κοψίματα του αμαξώματος του χαρίζουν μια εμφάνιση παρεμφερή με του T-Roc.\nΚατά την παρακολούθηση των ταινιών, οι επιβάτες καλούνται να καθίσουν στα πίσω καθίσματα και να διπλώσουν τα μπροστινά προς τα εμπρός, μετατρέποντάς τα σε βάση στήριξη για τα πόδια τους.


Η συγκινητική ιστορία που έκανε τη Λαμπίρη να βάλει τα κλάματα - Radio Oxygen\nΗ συγκινητική ιστορία που έκανε τη Λαμπίρη να βάλει τα κλάματα\n❱❱ Η Χριστίνα Λαμπίρη λύγισε υπό το βάρος της συγκίνησης στην εκδήλωση «Pink The City 2018» που διοργάνωσε το Aλμα Ζωής στην Πάτρα, με αφορμή τον μήνα πρόληψης για τον καρκίνο του μαστού.\nΣτο άκουσμα ενός θλιβερού γεγονότος η γνωστή δημοσιογράφος, που είχε αναλάβει την παρουσίαση της εκδήλωσης, δεν μπόρεσε να συγκρατήσει τα δάκρυά της και ξέσπασε.\nΣυγκεκριμένα, η πρόεδρος του Συλλόγου Γυναικών με Καρκίνο του Μαστού «Aλμα Ζωής» του νομού Αχαΐας Λιολιώ Κολυπέρα, νικήτρια και η ίδια στη μάχη με τον καρκίνο, εκφωνούσε την ομιλία της από το βάθρο που στήθηκε στην πλατεία Υψηλών Αλωνίων.\nΣκούπισε τα δάκρυα της\nΣτο πλαίσιο, λοιπόν, της σπουδαιότητας της έγκαιρης διάγνωσης, αναφέρθηκε σε μια γυναίκα, τη Σταυρούλα Φρεμεντίτη, η οποία δυστυχώς δεν τα κατάφερε και τον περασμένο Φεβρουάριο έχασε τη ζωή της από τον καρκίνο. Εκείνη τη στιγμή η Χριστίνα Λαμπίρη, που στεκόταν δίπλα στην ομιλήτρια, ξέσπασε σε δάκρυα. Μη μπορώντας να κρύψει τη συγκίνησή της, σκούπισε το πρόσωπό της με την ανάποδη της παλάμης της.\nΝα σημειωθεί πως η αναφορά στη Σταυρούλα Φρεμεντίτη έγινε ύστερα από σχετική άδεια που δόθηκε από την οικογένειά της και ο λόγος δεν ήταν άλλος από την ευαισθητοποίηση των γυναικών σε ό,τι αφορά την πρόληψη του καρκίνου.\nΗ συγκινητική ιστορία που έκανε τη Λαμπίρη να βάλει τα κλάματα Reviewed by RADIO OXYGEN on Τετάρτη, Οκτωβρίου 24, 2018 Rating: 5


Βραβείο για το Επιχειρηματικό Ξεκίνημα της Χρονιάς! - neolaia.gr\nΒραβείο για το Επιχειρηματικό Ξεκίνημα της Χρονιάς!\nΜε αφορμή την έναρξη υποβολής υποψηφιοτήτων για το «Βραβείο Στέλιος Χατζηιωάννου για το Επιχειρηματικό Ξεκίνημα της Χρονιάς» του 2010, το ALBA Graduate Business School και το Stelios Philanthropic Foundation διοργανώνουν ειδική εκδήλωση με θέμα τη γυναικεία επιχειρηματικότητα.\nΗ εκδήλωση θα πραγματοποιηθεί την Τετάρτη 12 Μαΐου 2010 στις 18:00 και θα φιλοξενηθεί από το Microsoft Innovation Center (Λεωφ. Βασιλίσσης Σοφίας 103, Αθήνα).\nΠροσκεκλημένες ομιλήτριες στην εκδήλωση είναι νέες, επιτυχημένες γυναίκες επιχειρηματίες, οι οποίες θα παρουσιάσουν τη δική τους επιχειρηματική εμπειρία:\n— Λούση-Άννα Έλλιοτ (Cake – www.cake.gr)\n— Βασιλική Ζαχαράκη (Avlaia Collection – www.avlaia-collection.gr)\n— Άννυ Μπλάνα (εκδόσεις annieblana)\n— Ρεβέκκα Πιτσίκα (People for Business – www.pfb.gr)\n— Έρρικα Πρεζεράκου (Replayce – www.replayce.com)\nΤη συζήτηση θα συντονίσει η κα Μίνα Μπαγιώτα, δημοσιογράφος στις εφημερίδες Ελεύθερος Τύπος και Real News. Επιπλέον, ο κ. Μιχάλης Ναυπλιώτης από τη zoo.gr θα μοιραστεί με τους παρευρισκόμενους την εμπειρία του ως νικητής του Βραβείου για το 2009.\nΜετά την επιτυχία τον δύο περασμένων ετών, ο Sir Στέλιος Χατζηιωάννου, ιδρυτής των EasyGroup και Stelios Philanthropic Foundation, χορηγεί για τρίτη συνεχή χρονιά το «Βραβείο Στέλιος Χατζηιωάννου για το Επιχειρηματικό Ξεκίνημα της Χρονιάς» σε συνεργασία με τη Λέσχη Επιχειρηματικότητας. Οργανωτικός και επιστημονικός συνεργάτης για το Βραβείο είναι το ALBA Graduate Business School. Το βραβείο, πέρα από την ηθική αναγνώριση, συνοδεύεται από χρηματικό έπαθλο €50.000 που θα πρέπει να επενδυθεί ως κεφάλαιο στην επιχείρηση. Απευθύνεται σε νέους και νέες επιχειρηματίες μέχρι 40 ετών. Περισσότερες πληροφορίες σχετικά με τα κριτήρια του Βραβείου και οδηγίες συμμετοχής βρίσκονται στην ιστοσελίδα του Βραβείου: alba.edu.gr/stelios.


Γυναικεία ακράτεια: Γιατί εμφανίζεται και πώς αντιμετωπίζεται | Typosthes\nΥΓΕΙΑ - ΕΠΙΣΤΗΜΗ 20/12/2021 19:20\nΓυναικεία ακράτεια: Γιατί εμφανίζεται και πώς αντιμετωπίζεται\n*του Φώτιου Πουρναρόπουλου, μαιευτήρα γυναικολόγου\nΗ ακράτεια ούρων, η έλλειψη δηλαδή ελέγχου της ουροδόχου κύστης, είναι ένα κοινό και συχνά ενοχλητικό πρόβλημα για τις γυναίκες. Σήμερα, περίπου τρεις στις δέκα γυναίκες εμφανίζουν ακράτεια. Μάλιστα, πρέπει να τονιστεί πως η ακράτεια ούρων στις γυναίκες δεν σχετίζεται αποκλειστικά με τη γήρανση, όπως πιστεύεται. Αντίθετα, η πλειονότητα των ασθενών που εμφανίζει ακράτεια είναι δραστήριες γυναίκες μέσης ηλικίας. Η γυναικεία ακράτεια μπορεί επίσης να παρουσιαστεί σε συνδυασμό με άλλα συμπτώματα και παθήσεις του ουροποιητικού συστήματος.\nΠότε όμως πρέπει να αναζητήσετε ιατρική βοήθεια για την ακράτεια; Στις περιπτώσεις που:\nΈχετε μικρή απώλεια ούρων, όταν γελάτε, βήχετε, ασκείστε, κατόπιν απότομης κίνησης (ακράτεια προσπαθείας)\nΑισθάνεστε ξαφνικά επιτακτική ανάγκη για ούρηση, με ενδεχόμενη απώλεια ούρων μέχρι να φτάσετε στην τουαλέτα (επιτακτική ακράτεια)\nΠονάτε κατά την ούρηση\nΔυσκολεύεστε να ουρήσετε\nΥποφέρετε από ουρολοιμώξεις\nΠαρατηρείτε απώλεια ούρων μετά από χειρουργική επέμβαση\nΥπάρχουν 4 τύποι ακράτειας:\nΗ ακράτεια από προσπάθεια είναι η ακούσια απώλεια μικρής ποσότητας ούρων, όταν κάποιος βήχει, γελά, φτερνίζεται ή γυμνάζεται.\nΗ ακράτεια από υπερπλήρωση είναι μια χρόνια απώλεια ούρων, όπου η κύστη δεν αδειάζει σχεδόν ποτέ εντελώς, με συνέπεια να χάνονται ούρα. Σε αυτή την περίπτωση ο ασθενής δεν είναι σχεδόν ποτέ στεγνός.\nΓιατί όμως εμφανίζεται η ακράτεια; Η ακράτεια ενδεχομένως οφείλεται σε:\nΧρόνια άρση βάρους ή αύξηση ενδοκοιλιακής πίεσης\nΠαρεμπόδιση από κάποιον όγκο στην περιοχή\nΕκτός από τις αιτίες αυτές, υπάρχουν και ορισμένοι λόγοι που οδηγούν σε προσωρινή ακράτεια ούρων. Για παράδειγμα, ορισμένα ποτά, τρόφιμα (αλκοόλ, καφεΐνη, μπαχαρικά, όξινα φρούτα) και φάρμακα μπορεί να λειτουργούν ως διουρητικά, ερεθίζοντας την ουροδόχο κύστη και αυξάνοντας τον όγκο των ούρων.\nΟι τρόποι αντιμετώπισης της γυναικείας ακράτειας είναι οι ακόλουθοι:\nΌταν η συντηρητική αγωγή δεν επαρκεί ή αναζητείτε μια μόνιμη λύση, τότε ο γιατρός θα σας συστήσει να υποβληθείτε σε μια χειρουργική μικροεπεμβατική μέθοδο, όπως η τοποθέτηση Κολπικής Ταινίας Ελεύθερης Τάσης (TVT ή TVTO ή ΤΟΤ). Εφαρμόζεται σε περιπτώσεις όπου υπάρχει ακράτεια ούρων από προσπάθεια, η οποία διεθνώς αναφέρεται με τον όρο Stress Urinary incontinence. Δεν χρειάζεται τομή. Τοποθετείται μια λεπτή ταινία από συνθετικό υλικό κάτω από την ουρήθρα, σαν αγκύλη, προκειμένου να παρέχει υποστήριξη στην περιοχή κάθε φορά που εφαρμόζεται πίεση. Η ταινία TVT ή TVTO ή ΤΟΤ επιτρέπει τη διατήρηση της φυσιολογικής θέσης της ουρήθρας, εμποδίζοντας την ακούσια απώλεια ούρων. Τα βασικά χαρακτηριστικά της μεθόδου αυτής είναι τα εξής:\nΈχει ποσοστά επιτυχίας >90%\nΠεριορίζει στο ελάχιστο τον μετεγχειρητικό πόνο\nΈχει ελάχιστες επιπλοκές, όταν εκτελείται από ειδικούς\nΗ ασθενής βγαίνει από το νοσοκομείο την ίδια ή την επόμενη μέρα\nΦυσιοθεραπεία, ασκήσεις πυελικού εδάφους:\nΕξαιρετικά αποτελέσματα έχουν επίσης η φυσιοθεραπεία και οι ασκήσεις πυελικού εδάφους κυρίως σε ηλικίες μικρότερες των 60 ετών, εφόσον εφαρμόζονται από ειδικούς φυσιοθεραπευτές και οι ασθενείς ακολουθούν με πειθαρχία το πρόγραμμα ασκήσεων στο σπίτι. Οι συγκεκριμένες συντηρητικές θεραπείες μπορούν να αντιμετωπίσουν το πρόβλημα μόνες ή σε συνέργεια με τη χειρουργική θεραπεία.\nΘεραπεία Αναζωογόνησης Κόλπου με PRP (πλάσμα πλούσιο σε αιμοπετάλια):\nΗ θεραπεία με PRP (platelet-rich plasma) αποτελεί μια νέα, πολλά υποσχόμενη βιολογική λύση για την ανάπλαση των ιστών. Το πλούσιο σε αιμοπετάλια πλάσμα (prp) είναι ένας αυτόλογος βιολογικός παράγοντας, που συμβάλλει με φυσικό τρόπο στην ανάπλαση του κόλπου. Βοηθά τον ιστό να ενυδατωθεί και να αναζωογονηθεί, ενώ παράλληλα θεραπεύει την ξηρότητα του κόλπου που συχνά συνυπάρχει στις ασθενείς αυτές. Το ποσοστό επιτυχίας της θεραπείας PRP (platelet-rich plasma) είναι 85%-90%.\nΣυνεργάτης της Euromedica Γενική Κλινική Θεσσαλονίκης


Απλά dressing για μοναδικά νόστιμες σαλάτες | Θένα Ιωσηφίδου | Διαιτολόγος - Διατροφολόγος\nΑπλά dressing για μοναδικά νόστιμες σαλάτες\nΤο μυστικό της καλής σαλάτας είναι στο ντύσιμό της!! (dressing). Με ένα καλό dressing και φρέσκα λαχανικά εποχής, προκύπτει και καλή σαλάτα. Το μυστικό είναι να ανακατέψετε τη σαλάτα με τη σάλτσα τελευταία στιγμή πριν το σερβίρισμα και η σαλάτα να είναι οπωσδήποτε εντελώς στεγνή. Για καλό ανακάτεμα χρησιμοποίηστε τα χέρια, αφού τα έχετε πλύνει πολύ καλά.\nΜε τις παρακάτω 5 επιλογές θα μπορείτε να απολαμβάνετε ευχάριστα μεγάλη ποικιλία λαχανικών και ιδιαίτερα πράσινων ωμών λαχανικών. Για να τις ετοιμάσετε, βάλτε τα υλικά σε ένα μικρό βαζάκι, κλείστε με το καπάκι και χτυπήστε δυνατά μέχρι να ομογενοποιηθεί.\n3 κ.σ ελαιόλαδο, 1 κ.σ. ξίδι από κρασί, 1 κ.σ μέλι, 1 κ.σ μουστάρδα Dijon, 1 κ.γ θυμάρι, αλάτι, πιπέρι. Ιδανική για πράσινες ανάμεικτες σαλάτες και ψητά λαχανικά\n3 κ.σ ελαιόλαδο, 1½ κ.σ χυμό λεμόνι, 1 κ.γ. ρίγανη ή εστραγκόν. Ιδανική για λεπτοτριμμένη καροτοσαλάτα, πρασινάδες και μανιτάρια.\n3 κ.σ ελαιόλαδο, 1 κ.σ. μηλόξιδο, 1 κ.γ μαύρη ζάχαρη, 1 κ.γ. εστραγκόν, αλάτι, πιπέρι. Ιδανική για σαλάτα με ψιλοκομμένο λάχανο και πιπεριά Φλωρίνης.\n2 κ.σ μέλι, 1 κουταλιά χυμό λάιμ, 1 κ.σ λευκό ξίδι, 1 κ.γ σόγια σος, ½ κ.γ τριμμένο φρέσκο τζίντζερ, ½ κ.γ ξύσμα λάιμ, αλάτι, λίγο κόκκινο καυτερό πιπέρι. Ιδανική για σαλάτα iceberg με φιλέτο κοτόπουλο ή καπνιστό σολομό.\n3 κ.σ ελαιόλαδο, 1 κ.σ ξίδι μπαλσάμικο, 1 κ.σ πετιμέζι, 1 κ.γ γαλλική μουστάρδα με κόκκους, αλάτι, πιπέρι. Ιδανική για πράσινη σαλάτα με ελαφρύ κατσικίσιο τυρί και καρύδια.\nΚάντε και τους δικούς σας πειραματισμούς και ανακάλυψτε τις γεύσεις που σας ταιριάζουν και σας αρέσουν περισσότερο!!!


Πώς να κοντύνετε μόνες σας φούστες και φορέματα - Queen.gr\nΠώς να κοντύνετε μόνες σας φούστες και φορέματα\nΑγοράσατε μία φούστα ή ένα φόρεμα που σας πέφτει μακρύ; Θέλετε να το φορέσετε και δεν προλαβαίνετε ή δεν θέλετε να πάτε σε μοδίστρα; Μπορείτε να το προσαρμόσετε και με λίγη προσοχή να κοντύνετε το ρούχο μόνες σας.\nΘα χρειαστείτε απλά: βελόνα, κλωστή στο χρώμα του ρούχου, σίδερο, μία κιμωλία και ψαλίδι (κατά προτίμιση με δοντάκια)\nΦορέστε τη φούστα ή το φόρεμα, αν είναι μακρύ με τα παπούτσια που έχετε σκοπό να το συνδυάσετε. Με τη βοήθεια κάποιου άλλου ή και μόνες σας σημειώστε με την κιμωλία μία διακεκομμένη γραμμή περιμετρικά στο ύψος που θέλετε να την κοντύνετε. Φροντίστε να είναι η πίσω μεριά ελαφρώς πιο μακριά. Βγάλτε τη φούστα και ενώστε τα σημάδια της κιμωλίας. Με το σίδερο πατήστε το ύφασμα βάση της γραμμής, γυρνώντας το επιπλέον ύφασμα προς τα μέσα και στερεώνοντας με καρφίτσες. Ξαναφορέστε το κι αν σας αρέσει περάστε στο επόμενο βήμα.\nΒγάλτε το ρούχο και αφήστε περίπου 1 εκατοστό περίσσευμα μετά τη γραμμή. Κόψτε το υπόλοιπο ύφασμα που περισσεύει με ένα ψαλίδι κατά προτίμιση με δοντάκια για να αποφύγετε το ξέφτισμα του στριφώματος. ύστερα περάστε την κλωστή στη βελόνα, σε μονή κλωστή κάνοντας ένα κόμπο στην άκρη και αρχίστε να ρέβετε από την εσωτερική μεριά το διπλωμένο στρίφωμα. Προσέξτε οι βελονιές να είναι πολύ μικρές και στην εξωτερική πλευρά να πιάνετε ελάχιστο ύφασμα. τεντώνετε το ύφασμα ωστε να μην είναι πολύ σφιχτή η κλωστή ανάμεσα στα διαστήματα και σουρώνει.\nΑν έχετε ραπτομηχανή και μάλιστα καινούριο μοντέλο, τότε τα πράγματα είναι πολύ πιο εύκολα μιας και αυτή η ρύθμιση συμπεριλαμβάνεται στις δυνατότητες. Μόλις τελειώσετε, κάντε ένα κόμπο με την κλωστή και ράψτε τον λίγο από μέσα. Σιδερώστε ξανά το στρίφωμα και είστε έτοιμες!\n164.remodified: To vintage μέσα από τη ματιά της Βάσως Βούλγαρη\n10 πράγματα που μπορείς να κάνεις με τα μωρομάντηλα!\nΒάλτε το ποδήλατο στο σπίτι!


Astra Airlines | Page 39 | airliners.GR\nFirst Προηγούμενη 39 of 74\nΕντάξει η γραμμή είναι σιγουράκι,\nάλλωστε η Γερμανία είναι τίγκα με Βορειοελλαδίτες μετανάστες αλλά το θέμα είναι να δούμε τις τιμές!\nΚαλησπέρα και συγχαρητήρια στον Greg.CHQ για τις πολύ καλά πληροφορημένες πηγές του.\nΠράγματι, οι πτήσεις για Μόναχο ξεκινάνε κάθε Σάββατο από 26 Μαϊου. Επίσης, Νυρεμβέργη κάθε Κυριακή από 27 Μαϊου. Πιθανότατα κάποιες θέσεις θα διατίθενται μέσω της ιστοσελίδας της Astra, ωστόσο ο κύριος όγκος είναι ναυλωμένος. Κρατήσεις και τιμές στο http://deskas.air41.de. Καλή αρχή στην Astra!\nΞέρουμε τίποτα για το καλοκαίρι? Θα επαναλάβει τις πτήσεις που είχε το προηγούμενο καλοκαίρι στους νησιωτικούς προορισμούς?\nΚαι MUC και NUE αρχίζουν από 138Ε return που είναι μια χαρά αλλά βλέπω ότι ήδη ότι αυτή η τιμή δεν είναι και σε πολύ μεγάλη διαθεσιμότητα με συχνότητα χ1...\nΔιακρίνω πάντως μετρημένες και καλές κινήσεις από την Astra.\nΦίλε IATA σε ευχαριστώ πολύ. Γνώριζα μέρες πριν σχετικά με το δρομολόγιο αυτό αλλά ήθελα πριν το κάνω γνωστό να το επαληθεύσω.\nΕίναι γεγονός ότι η Astra Airlines έχει αποδείξει (ως τώρα) με μικρά – σταθερά βήματα την αξιοπιστία της.\nΟι κινήσεις τις είναι προσεχτικές.\nΌπως παραπάνω προανέφερα έχει την στήριξή μεγάλου Γερμανικού γραφείου. Ο Tour Operator έχει εξειδίκευση στην Ελλάδα.\nΜε δεδομένο ότι κάθε Σάββατο θα πραγματοποιεί την πτήση αυτή (Μόναχο), θα προσφέρει 7 μερα πακέτα για τους Γερμανούς προς την συμπρωτεύουσα.\nΦυσικά για ουσιαστικό ανταγωνισμό δεν μπορούμε να μιλάμε αγαπητέ φίλε dvixos διότι ούτε η συχνότητα αλλά ούτε οι προσφερόμενες θέσεις είναι συγκρίσιμες με εκείνες πχ της Aegean . Σίγουρα είναι ένα καλό ξεκίνημα που από την πλευρά μου θα τις ευχηθώ καλές πληρότητες.\nΦίλε alekoskit Σχετικά με τα καλοκαιρινά δρομολόγια θα δείξει όλα παίζουν. Αξίζει φυσικά σε αυτό το σημείο να αναφέρουμε ότι πισω από αυτά τα εσωτερικά εποχικά δρομολόγια είναι μεγάλο Ελληνικό γραφείο. Με δεδομένου ότι το γραφείο αυτό ανοιξε υποκατάστημα πρόσφατα στα Χανιά και σύμφωνα πάντα με τις καλές πληρότητες του 2011 πάρα την οικονομική κρίση, θεωρώ ότι και φέτος η Astra θα τιμήσει με την παρουσία της τα Χανιά.\nΣε ευχαριστώ Greq.\nΘα ήταν ενδιαφέρον πάντως αν κάποιος έχει στοιχεία να μάθουμε πως πήγαν οι πτήσεις εσωτερικού το περασμένο καλοκαίρι (κίνηση - πληρότητα).\nΚαι σίγουρα θα είναι θετικό στις μέρες μας αν μπορέσει η εταιρεία να τις επαναλάβει.\nH ASTRA Airlines το καλοκαίρι έχει συνεργασία κυρίως τα τουριστικά γραφεία της Θεσ/νικης.\nΣε γενικές γραμμές οι πτήσεις προς Χανια (και οι 2 της Κυριακής), Σαντορίνης(και πεμπτη και 2 της Κυριακής) , Κάρπαθος και Κως είχε 100% πληρότητα.\nΡόδος 80-85%, Μύκονος και Ζάκυνθος 90% περίπου. (το όλο πράξενο είναι ότι η Μύκονο στα τέλη Αυγούστου και αρχές Σεπτεμβρίου είχε 100%)\nΣε γενικές γραμμές πήγε πολύ καλά...\nΗ δε Χίος ξέσκιζε σαν άγονη γραμμη με όλες τις μέρες 100% πληρότητα (συν οι εκτακτεσ πτήσεις προς το νησί).\nΟι πτήσεις προς Μόναχο και Νυρεμβέργη, όπως σωστά είπατε ειναι εβδομαδιαιές σε συνεργασία του γραφείου στο Μόναχο deskas reisen.\nΓενικά η εταιρεία κάνει μικρά βήματα και καλές συνεργασίες με γραφεία. Μέχρι Απρίλιο να περιμένετε πιο πολλά νέα απο την εταιρεία.\nΑγαπητά μέλη, ομολογώ ότι το ρητό που λέει "όπου ακούς πολλά κεράσια πάρε και μικρό καλάθι" βρίσκει κατά κάποιον τρόπο κόντρα εφαρμογή στην Astra. Χωρίς πολλά λόγια, χωρίς φανφάρες, με "προσγειωένη" φιλοσοφικά εστίαση και συνεργασίες, δείχνει να την νοιάζει η ουσία και όχι η ευρύτερη έννοια ενός βαρύγδουπου "πολιτισμού". Δεν πήγε να σου φέρει όλες τις πόλεις της Ελλάδας σε ένα δρομολόγιο και να στο παίξει φίρμα και καλά. Ίσως το στρατηγικό σχέδιο που εφαρμόζει να δείχνει πιο "φτωχό" αλλά ομολογώ ότι για τα ελληνικά δεδομένα είναι το σωστό. Ένα μπράβο από μένα για τα όσα μέχρι τώρα διαβάζω και ακούω. Εύχομαι καλό χτίσιμο για το μέλλον.\nΑγαπητέ ΙΑΤΑ/TASOS μου ξέχασες τα Κύθηρα που με ενδιαφέρουν περισσότερο. Δεν ξέρεις τα στοιχεία ή πήγε τόσο χάλια η πληρότητα που απέφυγες να την αναφέρεις ?\nΝαι όντως τα ξέχασα.\nΗ πληρότητα ήταν όντως χάλια γύρω στο 60%. το θέμα με τα Κύθηρα ήταν ότι ζήτηση υπήρχε αλλά ο κόσμος δεν έβρισκε δωμάτια στο νησί.


Κίνα TAKUMI JAPAN AUTO PARTS CO.,LTD. τελευταία εταιρικά νέα περίπου Το Takumi ψάχνει τώρα έναν σφαιρικό αποκλειστικό διανομέα.\nΤο Takumi ψάχνει τώρα έναν σφαιρικό αποκλειστικό διανομέα.\nΤο επιχειρησιακό τμήμα μερών αυτοκινήτου της Ιαπωνίας Takumi είναι εξειδικευμένο στο σχέδιο, την κατασκευή και το μάρκετινγκ των μερών συστημάτων ανάφλεξης, των μερών συστημάτων διήθησης & των υβριδικών μπαταριών σε όλο τον κόσμο. Εκμεταλλευμένος τις κύριες τεχνολογίες, τα προϊόντα από Takumi Ιαπωνία έχουν λάβει την πολύ καλή φήμη και έχουν κερδίσει την ικανοποίηση των πελατών.\nTakumi επιχειρησιακό τμήμα ενεργειακών ηλεκτρικό οχημάτων της Ιαπωνίας το νέο αποτελείται από δύο τμήματα: Αργόστροφα ηλεκτρικά ηλεκτρικά οχήματα τμήματος & υψηλής ταχύτητας οχημάτων (LSEV)


Αυτάρκεια της Ελλάδας σε φυτικά προϊόντα και παραγωγή - Hellas-Now\nΤο ποσοστό αυτάρκειας σε φυτικά προϊόντα στη φυτική παραγωγή ανέρχεται κατά μέσο όρο στο 99,8% περίπου, αλλά διαφοροποιείται μεταξύ επιμέρους κατηγοριών προϊόντων, όπως τα δημητριακά, όπου η αυτάρκεια ανέρχεται στο 82% περίπου, με το χαμηλότερο ποσοστό να καταγράφεται στο μαλακό σιτάρι (32%) και το υψηλότερο στο ρύζι (171%). Στο ελαιόλαδο και τις ελιές η αυτάρκεια εμφανίζει υψηλό ποσοστό, καθώς η χώρα παραμένει έντονα εξαγωγική στα δύο αυτά προϊόντα. Στο κρασί το ποσοστό αυτάρκειας ανέρχεται στο 108,12%.\nΣτα εσπεριδοειδή τη μεγαλύτερη αυτάρκεια κατέχουν τα πορτοκάλια με ποσοστό 167%, ενώ στα λεμόνια η αυτάρκεια περιορίζεται στο 63%, στα φρούτα η αυτάρκεια παραμένει υψηλή (128%), ενώ πολύ χαμηλή αυτάρκεια διαπιστώνεται στην κατηγορία των οσπρίων, με ποσοστό που κυμαίνεται στο 39%.\nΤο ποσοστό αυτάρκειας στη ζωική παραγωγή ανέρχεται κατά μέσο όρο στο 73,48%, αλλά διαφοροποιείται μεταξύ επιμέρους κατηγοριών προϊόντων, όπως το κρέας, όπου η αυτάρκεια ανέρχεται στο 56% περίπου, με το μικρότερο ποσοστό να καταγράφεται στο βόειο κρέας (30%) και το υψηλότερο στο αιγοπρόβειο κρέας (94%).\nΣτην κατηγορία των γαλακτοκομικών – τυροκομικών προϊόντων η φέτα με ποσοστό αυτάρκειας 147% περίπου υπερβαίνει το μέσο όρο της κατηγορίας, ο οποίος κυμαίνεται στο 80%. Στο μέλι και στα αυγά καταγράφεται ποσοστό αυτάρκειας της τάξεως 92% και 91% αντίστοιχα.\nΟσον αφορά το σκληρό σίτο, όπως βλέπουμε από την ποσοστιαία κατανομή της παραγωγής ανά περιφέρεια:\nτο 31,29% της παραγωγής προέρχεται από τη Θεσσαλία, το 29,61% από την Κεντρική Μακεδονία, το 16,18% από τη Στερεά Ελλάδα -Εύβοια, το 12,60% από την Αν. Μακεδονία – Θράκη. Η παραγωγή μαλακού σίτου κατανέμεται ως εξής: Δ. Μακεδονία 30,73%, Κ. Μακεδονία 26,78%, Αν. Μακεδονία – Θράκη 26,45%, Θεσσαλία 12,05%.\nΗ παραγωγή καλαμποκιού κατανέμεται ως εξής:\nΗ Αν. Μακεδονία – Θράκη παράγει το 27,77% του συνόλου, η Κ. Μακεδονία το 26,21%, η Δ. Ελλάδα το 14,08%, η Θεσσαλία το 13,50%, η Δ. Μακεδονία το 8,11%. Οσον αφορά το ρύζι η Κ. Μακεδονία παράγει το 86,94% της συνολικής παραγωγής.\nΗ παραγωγή κριθαριού κατανέμεται:\nΤο 22,81% προέρχεται από τη Θεσσαλία, το 22,32% από τη Δ. Μακεδονία, το 19,07% από την Κ. Μακεδονία, το 10,8% από την Αν. Μακεδονία – Θράκη και το 9,04% από τη Στερεά Ελλάδα. Η παραγωγή βρώμης προέρχεται κατά 49% από τη Δ. Ελλάδα και το 64,47% της συνολικής παραγωγής σίκαλης από τη Δ. Μακεδονία.\nΣύμφωνα με τα παραπάνω προκύπτει ότι Περιφέρειες με τη μεγαλύτερη βαρύτητα όσον αφορά τη διατροφική κάλυψη του πληθυσμού με σιτηρά είναι η Κ. Μακεδονία, ενώ ακολουθούν Θεσσαλία, η Αν. Μακεδονία – Θράκη και η Δ. Μακεδονία.\nΟσον αφορά τα φασόλια το 30,85% της παραγωγής προέρχεται από τη Δ. Μακεδονία, το 16,34% από τη Δ. Ελλάδα, το 15,26% από την Αν. Μακεδονία – Θράκη, το 13,36% από τη Στερεά Ελλάδα – Εύβοια. Στην παραγωγή φακής πρώτη έρχεται η Θεσσαλία με το 51,92% του συνόλου και ακολουθούν η Αν. Μακεδονία – Θράκη με 22,23% και η Δ. Μακεδονία με 12,20%.\nΠηγή: Δημήτρης Κουρέτας


essentials actionscript 3.0 ΣΥΜΒΑΤΟ ΜΕ FLASH CS4 PRO? - freestuff.gr\nessentials actionscript 3.0 ΣΥΜΒΑΤΟ ΜΕ FLASH CS4 PRO?\nΕγγραφή: 14 Φεβ 2010 14:26\nΔημοσίευση από vagelismember » 26 Μαρ 2010 11:51\nκαλημερα σας. ηθελα να ρωτησω αν το essentials actionscript 3,0 (βιβλιο) ειναι συμβατο με το flash cs4 (προγραμμα). και αν εχει κυκλοφορησει καποια προσφατη εκδοση. οχι για cs5, γιατι εχω κανει ενα ξεκινιμα με cs4 και δεν θα θελα να το αλλαξω.\nΔημοσίευση από HeRu » 26 Μαρ 2010 12:05\nΌπως λέει και ο τίτλος του βιβλίου, ασχολείται με την actionscript 3.0, οπότε δεν έχει σημασία πιο IDE χρησιμοποιείς. Στην ουσία μπορείς να χρησιμοποιήσεις όποιο πρόγραμμα θέλεις για να γράψεις τον κώδικα, ακόμα και notepad.\nΕγώ θα σου συνιστούσα πάντως, αν θέλεις να ασχοληθείς σοβαρά με τον προγραμματισμό, να χρησιμοποιήσεις το Flex/Flash Builder για να κάνεις το coding. Μπορείς να χρησιμοποιείς το Flash CS4 για το layout, animation κλπ, και να κάνεις τον προγραμματισμό στο Flex/Flash Builder.\nΔημοσίευση από vagelismember » 26 Μαρ 2010 13:01\nκοιτα, se flash beginner ειμαι. το flex τι καλυτερο εχει σε σχεση με το CS4? Απλα ειμαι ηδη νεος με το cs4 και δεν εχω εξοικειωθει καλα καλα με αυτο, τωρα μου λες για flex και ειμαι confused begιnner πλεον.\nΔημοσίευση από Maradonna » 26 Μαρ 2010 20:44\nΠροφανώς ο heru θέλει να σου πεί οτι εάν το πάς για προγραμματισμό καθαρά,ξεκίνα και συνήθισε το flex builder γιατι είναι καλύτερο όσον αφορά το προγραμματιστικό του περιβάλλον.Μπορεί να σε βοηθήσει γιατι έχει και κάποια βοηθητικά χαρακτηριστικά όπως code hints κλπ που για ένα αρχάριο είναι πολυ βολικα.\nΚαι στο flash παρόμοια πράγματα κάνεις,εφόσον η γλώσσα παραμένει η as3.\nΤο βιβλίο,σε μαθαίνει AS3.Δεν προαπαιτεί κάποιο συγκεκριμένο IDE.\nΑν είσαι εντελώς αρχάριος,εγω σου προτείνω τα πολύ πρώτα σου βήματα να τα κάνεις στο flash.Πειραματήσου με τα strings και τις πράξεις,τα trace και μετά ξεκίνα να αποκτάς οικειότητα..


Fake news η είδηση με τον «Χίτλερ» που εμφανίστηκε στο Μουντιάλ | ELLINIKA HOAXES\nΒίντεο που παρουσιάζει έναν φίλαθλο που μοιάζει καταπληκτικά με τον Χίτλερ, και συνοδεύεται με τον ισχυρισμό ότι προέρχεται από το αγώνα της Γερμανίας – Μεξικού, έγινε viral από Ελληνικές ενημερωτικές ιστοσελίδες. Είναι όμως αλήθεια;\nΤο είδαμε στο: documentonews.gr, protothema.gr, topontiki.gr, thecaller.gr, newmoney.gr,\nmakeleio.gr, madata.gr, lykavitos.gr, 24h.com.cy, mag24.gr, iselida.gr, pronews.gr\nαthensmagazine.gr, philenews.com, tro-ma-ktiko, newsnowgr.com, 24news.gr,\nilianet.gr, crete-news.gr, crashonline.gr, true.gr, funlab.gr, voicenews.gr και πολλές άλλες.\nΣτο μαγικό κόσμο του διαδικτύου αρκεί ένας να δημοσιεύσει οτιδήποτε εντυπωσιακό και με οποιονδήποτε ισχυρισμό και θα το αναπαράγουν σχεδόν όλοι χωρίς να ελέγξουν το παραμικρό. Έτσι τις τελευταίες ώρες το διαδίκτυο γέμισε από δημοσιεύματα που ισχυρίζονται ότι στον ποδοσφαιρικό αγώνα μεταξύ Γερμανίας και Μεξικού στο Μουντιάλ, εμφανίστηκε ο σωσίας του Χίτλερ.\nΠράγματι όποιος δει το βίντεο θα παρατηρήσει την μεγάλη ομοιότητα που έχει ο φίλαθλος με τον Αδόλφο Χίτλερ. Όμως το βίντεο δεν έχει καμιά σχέση με τον αγώνα Γερμανία – Μεξικό ή οποιονδήποτε άλλο αγώνα του Μουντιάλ. Αν παρατηρήσουμε, όλοι οι φίλαθλοι που εμφανίζονται στο βίντεο φορούν βαριά χειμωνιάτικα ρούχα, σε αντίθεση με τα κοντομάνικα που φορούν οι φίλαθλοι στο Μουντιάλ.\nΕκτός από αυτό βλέπουμε ότι πρόκειται για κάποιο αγώνα σε ένα ανοιχτό γήπεδο και λογικά πολύ μικρότερο σε σύγκριση με τα μεγάλα στάδια της Ρωσίας όπου γίνονται οι αγώνες του μουντιάλ. Για παράδειγμα στην παρακάτω φωτογραφία βλέπουμε το στάδιο Λουσνίκι – Μόσχας όπου έγινε ο αγώνας Γερμανίας – Μεξικού. Η διαφορά είναι κάτι παραπάνω από εμφανής.\nΨάχνοντας λίγο περισσότερο, βρήκαμε το βίντεο με τον «φίλαθλο Αδόλφο» δημοσιευμένο μερικούς μήνες πριν την έναρξη του Μουντιάλ.\nΟ σωσίας του Χίτλερ ονομάζεται Emin Gjinovci και μένει στη Μιτρόβιτσα του Κοσόβου. Είναι 58 ετών και ζει από την σύνταξή του που την συμπληρώνει με όσα κερδίζει μιμούμενος τον Χίτλερ.\nΤο επίμαχο βίντεο προέρχεται από το στάδιο Adem Jashari της Μιτροβίτσας, και συγκεκριμένα από την περιοχή που σημειώνεται με κόκκινο τετράγωνο στην παρακάτω φωτογραφία.\nΟ Alban Muja γύρισε ένα σύντομο ντοκιμαντέρ για τον Emin Gjinovci, με τίτλο «Germans Are a Bit Scared of Me»\nΈτσι, το βίντεο με τον «φίλαθλο Αδόλφο» που έγινε viral στο Ελληνικό διαδίκτυο, δεν έχει καμιά σχέση με το μουντιάλ της Ρωσίας.\nΠροηγούμενο άρθροFake news η άγρια συμπλοκή με τραυματίες μεταξύ Ελλήνων και Σκοπιανών για το όνομα\nΕπόμενο άρθροΗ Blackwater βρίσκεται στην Ελλάδα για την προστασία της κυβέρνησης; (Ανάλυση μιας θεωρίας συνωμοσίας)


Τρίτη, 09-Ιαν-2018 08:41 BDO: Νεος Επικεφαλής Συμβ. Υπηρεσιών Τεχνολογικού Κινδύνου ο Χ. Μακεδόνας\nΗ BDO Κύπρου είναι στην ευχάριστη θέση να ανακοινώσει το διορισμό του κ. Χρίστου Μακεδόνα ως Επικεφαλής των Συμβουλευτικών Υπηρεσιών Τεχνολογικού Κινδύνου.\nΣτόχος μας είναι να υποστηρίξουμε και να προσφέρουμε καινοτόμες λύσεις στους πελάτες μας και στην τοπική αγορά με τις υπηρεσίες Digital Assurance, Forensics, Cyber Security, Data Privacy & Data Protection καθώς και με άλλες τεχνολογικές συμβουλευτικές υπηρεσίες.\nΟ Χρίστος έχει 12ετή εμπειρία στον τομέα της Κυβερνοασφάλειας, Έλεγχο Πληροφοριακών Συστημάτων και Ψηφιακής Δικανικής, κατέχοντας αριθμό επαγγελματικών προσόντων στον εν λόγω τομέα. Είναι επίσης πρόεδρος του ISACA Cyprus Chapter (Κυπριακό Ινστιτούτο Ελέγχου Συστημάτων Πληροφορικής). Πριν από την ένταξή του στην BDO, ο Χρίστος ήταν Επικεφαλής των Υπηρεσιών Data Privacy, eDiscovery & Digital Forensic, Cyber Risk & Incident Response σε μία εκ των μεγαλύτερων συμβουλευτικών εταιριών.\nΣτην καριέρα του, ο Χρίστος έχει συμμετάσχει και ηγηθεί ποικίλων έργων, εγχώρια και στο εξωτερικό, σχετικά με έρευνες απάτης, οικονομικού εγκλήματος, δωροδοκίας, διαφθοράς, επιλύσεως διαφορών, παραπτώματα εργαζομένων, διαρροή δεδομένων, καθώς επίσης και σε έργα αντιμετώπισης συμβάντων και διερεύνησης μετά από κακόβουλη ηλεκτρονική επίθεση (cyber-attack).\n"Είμαστε ευτυχείς που ο Χρήστος έχει ενταχθεί στην BDO. Η εμπειρία του στον τομέα της ψηφιακής εγκληματολογίας, της προστασίας δεδομένων, της άμεσης ανταπόκρισης μετά από κυβερνοεπιθέσεις και της διαχείρισης κρίσεων, θα μας επιτρέψει να υποστηρίξουμε τους πελάτες μας στη διαχείριση και αντιμετώπιση των απειλών και προκλήσεων της ψηφιακής εποχής και των αυστηρών νομικών απαιτήσεων σχετικά με την προστασία των προσωπικών δεδομένων".


Τουριστικό Γραφείο Traveline - Οκτώβριος 2020 - Καστελλόριζο / Ρόδος\nZisis Bezas Created 29/09/2020\nΑναχωρήσεις από Θεσσαλονίκη με πτήσεις της Aegean και ακτοπλοϊκή μετάβαση στο Καστελλόριζο.\nΤρεις διανυκτερεύσεις στο Καστελλόριζο και δύο διανυκτερεύσεις στη Ρόδο στο 6ήμερο πρόγραμμα.\nΤρεις διανυκτερεύσεις στο Καστελλόριζο και μία διανυκτέρευση στη Ρόδο στο 5ήμερο πρόγραμμα.\nΔυνατότητα επιλογής ημιδιατροφής στη Ρόδο.\nΓια αναλυτικό τιμοκατάλογο, πρόγραμμα πτήσεων και ακτοπλοϊκών δρομολογίων, ξενοδοχεία, πατήστε στο link που θα δείτε παρακάτω.\nRead 150 times\tLast modified on Τρίτη, 29 Σεπτέμβριος 2020 12:22\nΕκδρομή στο Καστελλόριζο\nΚΑΣΤΕΛΛΟΡΙΖΟ - ΤΙΜΟΚΑΤΑΛΟΓΟΣ (17 Downloads)


Είδηση- Βόμβα: Πρόβλημα αντισυνταγματικότητας για τον “Καλλικράτη”! | αἰέν ἀριστεύειν\n← Μονόπλευρη Οικοδόμηση Εμπιστοσύνης: 20 παραβιάσεις από 36 τουρκικά μαχητικά χθές και σήμερα\nΔιάβασε αυτό το άρθρο του Αλέξη Παπαχελά →\nΕίδηση- Βόμβα: Πρόβλημα αντισυνταγματικότητας για τον “Καλλικράτη”!\nΠρόβλημα συνταγματικότητας για τον “Καλλικράτη” σε ό,τι αφορά τη Θεσσαλονίκη και τη συγκρότηση των εκλογικών περιφερειών προκύπτει, σύμφωνα με ομάδα έγκριτων νομικών, που θα προσφύγουν στο Συμβούλιο της Επικρατείας για να βγάλουν το νόμο αντισυνταγματικό!\nΣύμφωνα με τις πρώτες αναλύσεις το πρόβλημα σχετίζεται με τις δημοτικές κοινότητες και τις εκλογικές περιφέρειες. Ο “Καλλικράτης” ταυτίζει αυτές τις δύο έννοικες. Ειδικά όμως για την περίπτωση της Αθήνας και της Θεσσαλονίκης η ταύτιση αυτή είναι προβληματική! Και αυτό επειδή στους δυο μεγαλύτερους δήμους της χώρας προϋπήρχαν τα Δημοτικά Διαμερίσματα τα οποία με τον “Καλλικράτη” μετατρέπονται σε εκλογικά διαμερίσματα τα οποία εκλέγουν το καθένα από αυτά τους δικούς του δημοτικούς συμβούλους. Το πνεύμα του νομοθέτη αφορά τους δήμους που συνενούνται, οπότε τους μετατρέπει σε εκλογικά διαμερίσματα ούτως ώστε να έχουν τους δικούς τους αντιπροσώπους στο νέο δημοτικό συμβούλιο. Το πνεύμα αυτό όμως είναι εντελώς ξένο με το δήμο Θεσσαλονίκης που συνενώθηκε μόνο με το Δήμο Τριανδρίας. Οπότε οι περιφέρειες θα έπρεπε να ήταν μόνο δύο. Αντίθετα, έγιναν έξι, με αποτέλεσμα ο νόμος να “συμπεριφέρεται” ως ο δήμος να προέκυψε από τη συνένωση έξι δημοτικών διαμερισμάτων, δίνοντας εκλογή σε συμβούλους που πήραν λιγότερους από άλλους ψήφους.\nΗ λογική αυτή είναι απολύτως άτοπη για τη Θεσσαλονίκη που είναι μία οντότητα και όχι συνένωση δημοτικών διαμερισμάτων. Το γεγονός αυτό αποδεικνύεται από τη ρύθμιση του “Καλλικράτη” που προβλέπει ότι οι υποψήφιοι μπαίνουν στα διαμερίσματα χωρίς κανένα κριτήριο (καταγωγή, τόπος διαμονής κλπ), κάτι το οποίο μπορεί να προσβληθεί στο ανώτατο δικαστήριο της χώρας.